
GOD. 1. 


U ZAGREBU, 19. LIPNJA 1923. 


BROJ 25. 


VOJKICA 

Napisao LOVRO DOJMI pl. DELUPIS. 


AD je seka otišla na magarčiću u va¬ 
roš, sunce se sakrije i oblaci se sta¬ 
doše vući po nebu. Valovi su jurili 
s juga, jurišali na otoke pred kopnom 
i lomili se na grebenima obale. Cijeli se dan čuo 
samo njihov ranjeni krik. U meni ostade tuga i 
samljenost. Sjedio sam gotovo čitav dan kraj pro- 
zorčića i gledao u daljinu, u nepreglednu pustoš 
bijesnih voda ... Otoci i grebeni se crnili, a bijela 
ih je pjena obavijala. Ja sam tako samo gledao i 
gledao i mislio na bolesnu seku. Nisam znao što 
bi ... Ta šta ću bez nje? ... Kako da se igram, a 
da ne čujem njena sitnog, veselog glasića? . .. 
Kako da budem veseo, kad ne vidim njene oči? . . . 
Jedino kad bi se otac ili Ivan vratili s posla, bilo 
mi nekud lakše. Na večer bi tata sjedio uz svi¬ 
jeću do stola i čitao iz neke crne, ogromne knji- 
žurine, a ja bih opet stao do prozora i prislu¬ 
škivao glasove mora i vjetra. I tako je vrijeme 
prolazilo, a onda jednog jutra zablista opet zlatno 
sunce i s njime nada u mom srcu. Otac mi reče, 
da će se seka povratiti, i ja bi se svakog jutra 
uspeo na brdo povrh kućice, digao bih se na naj* 
viši bor, odakle se u daljinu vidio vijugasti put, 
što vodi k nama, i tu čekao, hoću li na uzvisini 
kraj sela ugledati magarčića i na njemu bijelu 
haljinicu ... Vjetar je šuškao granjem, nosio mi 
zadah nade, i ja sam čekao i čekao. Mislio sam, 
kako ćemo se opet igrati u vrtu pod borovima, 
kako ćemo opet na žalo, da pravimo lađice s pa¬ 
pirnatim jedrima, da kupimo koralje i školjke. 

Ali nje ne bijaše... i ja sam se opet istim 
putem vraćao kući... A nitko da bi me utješio ., . 
Borovi mi šaputali, smokve klopotale širokim 
lišćem, ružmarin mirisao, vrišt, smrč, smarska 
htjeli, da mi nešto prozbore, i more se javljalo iz 
dubine, cvrčci drečali, sve je sa mnom osjećalo 


tugu, ali me nitko nije mogao utješiti. Prolazio 
sam vrtom i gledao sjenovita mjesta, gdje smo se 
igrali, gledao sam s visine pjeskovito žalo, gdje 
smo se kupali i meni se htjelo da pobjegnem ne¬ 
kuda, samo da ne vidim više sve to. 

A onda su dolazile večeri, one tihe, lijepe 
večeri, kad sunce u more tone, lagano svijetla ne¬ 
staje, a u zraku zatitra sjeta i mir, ne čuje se 
glasa osim tihog šuštanja grmlja i stabala i da¬ 
lekog blejanja koza ... U meni je tako sve nešto 
drhtalo i titralo ko i u zraku, misli bi prestajale, 
a želje rasle, čežnje se budile i uspomene stiskale 
grudi... 

Tovarčić se vratio jednog jutra s Ivanom, ali 
nje nije bilo. 

— »Nije još za nju put — veli Ivan — možda 
za koji — dan, dok se oporavi«. 

I ja jednog jutra odoh opet na brdo. Sjedio sam 
na jednom konjiku* kraj šumice i gledao prama 
selu. Sve se caklilo od sunca . . , More je u mili- 
jonima ognjenih iskrica drhtalo od radosti. Iz sela 
su dopirali nejasni glasovi. Kokot je kukurikao .. . 

Onda najednom zašušti grmlje i proviri neda¬ 
leko mene bradata kozja glava iz smarske**. Po¬ 
gleda me sivim, staklenim očima, zaklima bradom 
i izađe van iz grmlja. Za njom druga, pa treća .. . 
a onda se pokaže mlado djevojče. Ne znam zašto, 
al odmah nekako zadrhtah ... Bijaše bosa. Imaše 
svijetlu košiću i dva lijepa oka. — 

— Mira! — htjedoh da zavičem. Ona me po¬ 
gleda, pa spusti glavu i korakne za kozama. . . 
Ostao sam na mjestu, htio nešto da kažem, ali rai 
ne izađe riječ. Približi mi se i pogleda me opet. 

— »Ili koga čekaš ...?« 

»Je ... sestru . ..« 

* kameniti zid; ** vrst busenja. 

Mir —; samo borovi nad nama zašumješe i 
vjetar mi pogladi braz. 

— »A kud je pošla?« 

— »Dolje u mjesto ...« 

— »A — aa« 

Koze se zaustaviše i stadoše proždrljivo grizati 
česminu. 

— »Kic .,. kic ...« naljuti se djevojče i uze 
kamen, — da potjera životinje na put, — to je vaša 
šuma —« 

— Pusti, nek jedu ... pusti.., 

Ona se okrene k meni i pogleda me veselo. 

— »Kako ti znaš, tko sam ja?« 

— »Vidio sam te jedamput s ocem u selu...« 

Nekako mi srce zakuca od radosti. 

— »Kako se zoveš?« 

— »Vojkica«. 

— »A kuda ideš s kozama?« 

— »Na pašu ...« 

Htio sam, da joj nešto rečem, ali nisam znao 
kako bi, pa sam je samo gledao. Ona se nasmiješi. 

— »Idem tamo povrh brda ... put Milne«. 

— »A hoćeš li... hoćeš li...« 

Osjetih žar u licu. 

— »A bi li ja ... ja — mogao s tobom ... Voj- 
kice ... a?« 

— »Ako ti nije daleko ...« 

Skočih s mjesta. 

— »O ... to nije ništa, ne . .. ja idem sam i — 
dalje od Milne ...« 

I odosmo zajedno za kozama. Šutili smo s po¬ 
četka, ona se samo smiješila, a i ja ne znajući što 
bi. Prolazili smo čas šumskim puteljkom, čas među 
vinogradima, čas po starinama* i svud je mirisalo 
po borovini, ružmarinu i smilju. Kroz zeleni okvir 
borova plavilo se u daljini more. Tjerali smo za¬ 
jedno koze, kad bi koja zašla s puta, skakali preko 
grmlja i smijali se na sav glas... 

— »Pa kako ti to možeš, Vojkice, hodati 
bosa«. 

— »Pa to nije ništa...« i da mi pokaže, što još 
sve može, zađe s puta i stade trčati uz brdo među 
oštrim šikarjem. Ali kad se povratila, sve su joj 
nažice bile ogrebene i krvave. Htio sam, da joj 
rukavom košulje otarem mrlje, ali ona se glasno 
nasmije i pobjegne. 

Kad stigosmo do Milne, ostavismo koze u gori 
i spustismo se k moru. Kupili smo lipore, hvatali 
koškice, trčali po žalu i bacali se kamenjem, tko 
će dalje ... I sunce zađe za gorom, ona se sjeti 
koza pa brzo pobjegosmo uz brdo, da ’h tražimo. 

* zapušteni, neobrađeni vinogradi. 

Pobjegoše daleko na drugu stranu brda. Tražili 
smo ih čitav sat u strahu i onda ih brzo potje- 
rasmo na put, da nas tama ne stigne u šumi. Vratih 
se kući u suton. Prsa mi se širila od radosti. 

»Gdje si bio, magare jedno...« nadere se na 
me Ivan, — »čekaj . . . čekaj dobit ćeš od oca . . .« 

Ali tata mi ne reče ni riječi, već me samo za¬ 
pita, gdje sam bio ... Bio kraj mora — i ništa! 

A ja sam htio te večeri, samo da ljubim i grlim. 
Iza jela sam sjedio s njime u dvorištu. Zvijezde su 
na nebu sjale. Sve je mirovalo ... Ivan je iz ku¬ 
hinje na po glasa pjevao. Široko se more pro- 
strlo pod nama. Osjećao sam njihovo dihanje i bio 
ko opojen ... Otoci su i grebeni tiho drijemali. Iz 
zaljeva su jurile dvije ribarske lađe u lov... 

Otac je šutio i molio se po svom običaju. I ja 
sam šutio i u srcu osjećao sveti djetinski mir i 
divljenje nad veličajnosti i neizmjernosti onog, što 
me okruživalo-— 


* 

Sastajali smo se svakog jutra na brdu i išli za¬ 
jedno na pašu. Naučila me, kako se koze zovu. 
koliko svaka mlijeka daje, koliko im je godina, 
kako se s njima postupa, onda kako se vijenci od 
cvijeća pletu, kako se gušterice hvataju, gdje se 
zmije sakrivaju. Pričala mi čudnih stvari o njima, 
a mačićima i vilama, da me svega strah hvatao. 
Znala je za ptičja gnijezda i tako je dobro opo¬ 
našala njihove glasove, da sam se divio. I soko 
kako kriči i galeb kako gejuče, i karkoš kako 
grakče. A ja sam joj govorio o onom, što sam u 
školi slušao i što mi je otac pričao. 0 Isusu, kako 
je hodao bosim nogama pa valovima, a da nije 
ni jedan sami čas u njih propao, onda kako je 
jednom sa samo nekoliko riba i kruha nahranio 
hiljade ljudi. Kako su opet jednom na samu nje¬ 
govu riječ ulovili njegovi učenici punu barku riba, 
pa ne znajući, kuda bi više s njima, opet su ih u 
more bacali, toliko je toga bilo ... 

»E, da bi sad došao takav jedan čovjek... 

a...« 

— »Pa nije on bio čovjek ... nego Bog ...« 

— »A — a, e, onda je drugo... Bog sve 
može ...« 

— »Može učiniti eto, da i mi sad najednom — 
oboje umremo ...« 

I pogledali bi se u strahu. 

— »Može ... može on sve ...« 

Pričao sam joj o brodovima, što imaju silne 
gvozdene cijevi i iz njih sipaju vatru, što sve može 
da zapali, i o tome, kako ljudi lete po zraku lađi¬ 
cama, što imaju krila i kad ih onako u zraku vidiš, 
misliš, da su karkoši ili galebi... 

Jednog dana odosmo opet skupa do mora. 

Koze su mirno brsle nedaleko obale i od vre¬ 
mena do vremena na nas pogledavale, a mi smo se 
kupali. Najednom zaori s visine glas: 

— »Vojkiceee ... ej Vojkice . ..« 

Ona se obrne. 

— »0 Kuniću... ti si to . . . dođi... dođi, ku¬ 
pamo se...« 

I za par časova doleti on na žalo. Bio je bos kao 
i ona s razderanom košuljicom, zakrpanim hlači- 
cama i raskuštranom kosom. 

— »A što radiš?« 

— »Kupamo se ...« 

On me pogleda, a ja osjetih nešto neugodno, pa 
se sagnuh ko da tražim nešto. 

— »Kako si došao amo — Kuniću? 

— »Vidio sam te iz visine ... a gdje su ti koze?« 

— »Eno ih ...« 

Ja sam međutim lagano odmicao, a pred očima 
mi se najednom ko neka koprena spusti, nisam 
znao zapravo, kuda idem i što radim, samo sam 
htio da nekuda pobjegnem, da se sakrijem, pa da ne 
vidim, kako stoji jedan uz drugoga. U to me prene 
njezin glasić: 

— »Stipe ... Stipe ... dođi brzo, skakat ćemo 
sa stijene.« 

Zaustavih se i nisam znao za čas što bi, a onda 
skoro besvijesno potrčah k njima. Kunić se već 
bio svukao i sjedio na jednoj visokoj stijeni, što je 
ravno iz mora stršila. Ona je stajala do njega i če¬ 
kala na me smiješeći se. Ja ne bijah još stigao do 
stijene, kad se on naglo uspravi, pođe na sam 
rub i jednim trzajem skoči ko riba glavom u more... 
Zapljušti, a ona klikne na sav glas; 

— »O-oo ..,« 

Zadrhtah... Nisam znao skakati glavom dolje! 

— »Vidi ga ... vidi ga, Stipe, kako roni. . . ho, 
ho, ho... ko riba ... ko riba ...« 

Ko da mi se udovi ukočili. Stajao sam i gledao 
u dubinu pod sobom, gdje se još uvijek pjenilo i 
nisam razumijevao više ništa ... a međutim on još 
nije izlazio iz dubine. 

Ona je klicala sva od radosti. 

— »Joj... joj... koliko može . . . joj . ..« 

Još ga nije bilo, i ja sam zaželio u srcu, da se i 
ne vrati više... Najednom izroni ko norak iz mora 
njegova raskuštrena glavica — zastane na čas pa 
se okrene k nama i nasmije se zvonko, da je sve 
zaorilo. 

— »A ... Vojkice ...« 

— »Vidila sam te . . . vidila pod morem — za- 
viče ona — bio si ko prava riba ... Hajde sad ti, 
Stipe . .. skoči da vidimo, koliko ti možeš . . . 
hajde...!« 


Šutio sam, a u meni sve drhtalo ... 

— »Ili se bojiš?« 

— »Šta ću skakati. .. nisam pas ...« 

Zvonko zahihoće njezin glas: 

— »Pa, šta misliš, da samo psi skaču ... hi, 
hi, hi. ..« 

A njezin smijeh kao da me noževi probadaju. 
Sjedoh na kamen. 

Kunić je međutim svom snagom plivao k žalu. 

— »Čekaj me ... čekaj malo. Kuniću ... evo sad 
ću i ja skočit. . . gledaj me ... Stipe, gledaj me . . .« 

Kunić se zaustavi, a ona hitro stisne lijevom 
ručicom nosić i skoči u more ... U čas se zatim 
pomoli opet njena glavica usred pjene, nasmije se, 
pogleda me i onda zaveze rukama: 

— »Evo me .. . Kuniću . .. evo . . .« 

A ja ostah ko ubijen na svom mjestu. 

Doskora se njihove glavice približiše jedna dru¬ 
goj, i onda zajedno zaploviše k žalu. Gledao sam, 
kako odmiču, i od muke htio sam da zaplačem. 
Valići su poda mnom mrmorili, maištral se ganjao 
po zaljeviću, a ja sam u srcu želio, da me nestane, 
ili da se najednom pretvorim u nešto silno, veliko, 
pa da se ona i on prepanu, dotrče k meni, i da me 
stanu moliti za milost, za oproštenje ... Ali sve 
ostade ko i prije, a oni međutim stigoše do obale 
i sjedoše na pružinu. 

— »Ej, Stipe... dođi amo, što radiš tamo sam...« 
— zaori njezin glas. Najednom me zgrabi ko neka 
snaga po cijelom tijelu. Mišići mi se trgoše i ja 
ustah pa se povratih k njima više trčeći nego ho¬ 
dajući. 

Dođoh k njima. Ona me čudno pogleda. Priđoh 
ravno Kuniću. 

— »Čuj me, ti. .. rekoh odlučno . . . znaš ti tr¬ 
čati — a?« 

Nasmije se. 

— »Da ne znam trčati. . .?« 

— »Hajde da vidimo, tko će bolje.. .« 

On mirno ustane, a ona veselo skoči. 

— »Ja ću tamo ... tamo na drugi kraj ... pa tko 
prvi dođe k meni, taj je dobio ... brzo, brzo .. .« 

Potrči djevojče hitro ko srnče k drugom kraju, 
a mi se postavismo jedan do drugoga. 

— »Vojkice . .. Vojkice .. . znaš, daj nam znak 
rukom .. .« 

Stajali smo jedan do drugoga, a nismo se gledali. 
Ja počeh najednom sav drhtati i osjetih neku sla¬ 
bost u čitavom tijelu. Ona stade na drugom kraju 
žala i obrne se k nama. Zubi su joj se bijelili, a 
kosa igrala, na vjetru . .. Čekali smo . .. Najednom 
podigne ruku i poviče na sav glas: 

— »Trči....!« 

Struja prostruji u meni, krv plane, snaga se po¬ 
vrati. .. Trgoh se, ko da me tko ozađa nožem ubo 
i potrčah bez svijesti... Nisam više ništa vidio do 
li njena nejasnog lika u daljini, gdje kliče od ushi¬ 
ćenja, maše i plješće rukama. 

— —»Brzo .. . brzo .. . trči. . . trči...!« 

Čuo sam njegove korake za mnom... Radost 
me obuze svega, srce zakuca, da skoči van. .. 
Vojkice! Vojkice! — Evo me, evo . . ,! Vjetar mi 
šumio u ušima... Vojkice! Vojkice ...! A njezin 
se glas orio pun ushićenja, radosti. 

— »Trči... trči... brzo . . i brzo! . . .« 

Koraci su njegovi za mnom . .. Čujem ih .. . Još 

samo par koraka . .. Vojkice! Vojkice! ... ali na¬ 
jednom osjetih oštar udar u nogu . .. Ciknuh ... i 
sruših se ... Pred očima mi se zamrači i pomislio 
sam, da je to smrt... A u polusvijesti začuh na¬ 
jednom radosni neki glas: 

— »Evo me ... evo ...« 

I na povratku sam hinio da šepam, a ona je sva 
u strahu za mnom hodala. Šutili smo. Ona se svaki 
čas derala na koze, samo da nešto reče. Osjećao 
sam, da su mi ruke i noge ogrebene, a srce zakr¬ 
vavljeno. 


Kunić je od straha pobjegao preko u šumu . . - 


* * * 

Za par dana je .onda više ne vidjeh. Bilo me stid 
pred njom. Na koncu ipak ne mogoh više i pođoh 
jednog jutra opet na brdo, da je vidim, kad prođe 
kraj puta. Dan pun čara i ljepote. Smokve se bije¬ 
lile pod tamnozelenim, širokim lišćem. Čvrčci se 
razgalamili. Na moru je plovila jedna škuna put 
juga. Zaustavljao sam se od vremena do vremena 
i gledao, kako lagano odmiče nepoznatim ciljem, a 
u srcu mi se budila želja za daljinama, za onim 
nepoznatim dalekim krajevima, kud je jedrila. 
Kako bi to lijepo bilo, kad bi sad odlazio nekud 
daleko, daleko... Došao bi k njoj i rekao joj: 

— »Zbogom Vojkice ... zbogom, idem daleko, 
daleko — možda se više nikad ne ćemo vidjeti« — 
i ja bih to rekao tužno, tužno, tužno, a onda bi 
ona zaplakala: 

— »Nemoj, Stipe ... nemoj me ostaviti samu . . .« 

0, kako bi mi to drago bilo čuti... Da je osta¬ 
vim? Ne, Vojkice, ja te ne bih ostavio s njime — 
s Kunićem, ne! ... On te ne bi volio, a ti bi meni 
bila kraljica ... i živjeli bi zajedno, negdje tamo 
daleko, daleko .... 

U to opazih najednom kraj ruba šume na našoj 
smokvi, gdje netko krade voće i trpa u njedra. Za¬ 
ostalih se i htjedoh da potrčim lupežu, kad se na¬ 


jednom ko vjeverica spusti maleni dečko s grane 
i potrči ko zec u šumu ... 

O-o-o... Bio to on! ... Kunić! 

Lupež. .. lupež! Reći ću ja to njoj . . . Vidjet će 
ona, s kim to ide . .. Čekaj lupežu! Potrčah i ja za 
njim skrivajući se oprezno, da vidim, kuda on to 
ide i kome nosi. Znoj me oblio i srce mi jako ku¬ 
calo .. . Čekaj, čekaj, ti lupežu! . .. Sunce je peklo. 
Bio sam sav mokar od znoja. 

Kad stigoh do na vrh brda kraj puta, gdje sam 
se s njom sastajao, ugledah ga najednom, gdje 
mirno sjedi i čeka, a košuljica mu sva nabrekla 
od smokava. Sakrih se za borom i stadoh viriti, 
što će da bude. On je još uvijek tiho sjedio i fiću- 
kao vadeći od časa do časa po koju svježu, bijelu 
smokvu i gutajući je ko da nije sedmicu dana jeo. 

Najednom zableji iz daljine... To je ona! Po¬ 
znam glas ... Ogrluša bleji... Osjetih nemir pod 
srcem, a on da se i ne mahne. Čekaj samo, pokazat 
ću ti ja! Na putu se ukaza koza, a odmah za njom 
ona, mala Vojkica bosih nogu . .. Zadrhtah sad 
sav, a on se opet ne makne. 

— »Što radiš tu, Kuniću?« 

— »Pa tako, sjedim.« 

— »Ili koga čekaš?« 

— »Ne ... tako, samo sjedim.« 

Stigoše i druge dvije koze, pa se skupiše i za- 
đoše ravno k meni u šumu. Ona se okrene: 

— »Na . . . kic ... kic Ogrluša!« 

Pričini mi se, ko da me opazila, skupih snagu 
pa se odmahnuh van iz skrovišta. Nisam ntio da 
idem ravno k njima, već ko da ću na stranu. Obo¬ 
jica se trgoše. Kunić se nehotice zgrabi za njedra 
i pocrveni 

— »Eno i njega ...« šane tiho ona. 

Zaustavih se. 

^— »Vojkice — čuj — nešto ću ti reci. ..« Pri- 
bližih se. 

On bijaše sav crven ko škorpun i ni da se po¬ 
makne, već samo trza očima i na silu se smiješi 
sakrivajući njedra. Htio sam da rečem, ali nisam 
mogao, pa sam šutio. 

— »Boli te još noga?« 

— »Ne.« 

— »Znaš, da sam mislila, da si je slomio . . .« 

— »A nije ... ne.« 

Ja sve samo gledam u njega, a on ne zna, što 
bi, pa htjede sjesti na konjik, a u to mu jedna lijepa 
bijela smokva sklizne niz njedra i pade na tle .. . 
Poblijedi ko krpa, onda se hitro sagne, zgrabi je, 
pa je zgnječi... Šutio sam, a on me pogleda i na¬ 
smije se: 

— »Vojkice, hoćeš smokava . . . donio sam ti 
puno ...« 

Riječ mi ostade u grlu, 

— »A gdje si ih ubrao?« 

»Tamo kraj naše kuće... vidjet ćeš, kakve su,« 
Htio sam, da zavičem: lažeš, lažeš lupežu, "htio 
sam, da ga zgrabim za prsa i razbacim sve te po¬ 
kradene smokve, pa da ih gazim nogama ,,, Ne 
ćete ,,. ne ,, . obojica moje smokve ,,, ne! , 


Ona me pogleda pa mi se lijepo nasmiješi: 

»Hoćeš li ti, Stipe, smokava ,, ,a?« 

Šutio sam. Uto bn razgali njedra i zabijele se 
smokve na njegovoj koži. Stade ih grabiti obim 
rukama i grcati na konjik, pa počeše oboje po- 
mamno, da ih jedu, —A ja sam šutio i gledao, 

»Na, uzmi, Stipe, na , , , dobre su ko kruh , , ,« 

— »Ne jedem ja smokava ,, ,« 

— »Hi, hi, hi, ,, zazvuči njezin glasić ., . ne 
jedeš — smokava, a ja bih se utopila za njm, . .« 

Kunić me sve sumnjivo pogledavao, šutio i jeo. 
Kad dovršiše, obrne se ona k njemu; 

— »Hoćemo li sada u Milnu , ,, a ,,,? Ti, Stipe, 
i onako ne možeš , , ,« 

Muka, jad, bijes, sve me u čas spopade. 


— »Što . , , ti ćeš s njime ,,. s njime ,. , s tim...« 
On me pogleda, a meni se opet riječ zaustavi 

pa mi suze htjedoše na oči, 

— »Što ti je, Stipe , ,, ili ti je Kunić što učinio?« 
Šutio sam i stiskao oči, da mi suze ne brižnu. 

— »Vojkice , , , eto molim te, ostani sa mnom, 
ostani... ovdje mogu koze da pasu.,, otac mi Ivan ne 
će ništa,,, evo dat ću ti ovaj nožić, ostani samo,,,« 






i 


485 




God, L 


VIJENAC 


Broj 25. 


Povadih hitro iz džepa svoj mali, lijepi nožić i 
pružih joj ga. Ona me pogleda. 

— »Moram da idem ... a što će mi nožić ...« 

— »Pa tako ... da vadiš Upore ... da režeš 
grančice .. .« 

Zamisli se. 

— »A, ako vaš Ivan vidi ovdje koze i« 

— »Dat ću ti, Vojkice, još i ovo . .. vidiš .. . 
zviždaljku za koze. . . možeš njome koze da 
zoveš ...« 

— »A.. . nasmije se ona — ne možeš koze 
njome zvati... ne.« 

U tom času skoči Kunić do mene i s ushitom i 
divljenjem pogleda zviždaljku u mojoj ruci. 

— »Ih... ih ... da je meni.« 

Ja zvižnuh, koliko sam god više mogao i brda 
zaječe od zvuka. 

I ona se zadivila: 

— »Bolje nego barba Marko prstima . ,.« 

— »Hoćeš li, Vojkice?« 

Kunić me pogleda. 

— »Hoćeš li je meni, Stipe, dati.. , kad ona 
ne će ... a?« 

— »Šta mi je stalo ... na uzmi, uzmi sve ... 
sve ... šta mi je stalo ...« 

I on zgrabi obim rukama zviždaljku, oči mu za- 
sjaše, pa je odmah turi u usta i zapišti, da mi je u 
ušima sve zašumilo. 

— »Ij... ij... ko vapor .. . he, he.« 

Onda zađe rukom u džep i izvuče divan kamen, 
što se sjajio na suncu ko biser. 

— »A evo tebi, na ovo Vojkice, kad ne ćeš 
zviždaljku.« 

Ona se trgne, zgrabi kamen, pa ga stade pre¬ 
vrtati u ruci. 

— »O-o-o ... ovo je ko zlato ... zlato ... us- 
klikne sva radosna... a gdje si ga našao?« 

Ne mogoh više, skočih do nje, ščepah joj iz ruke 
kamen, pa ga jednim mahom bacih preko konjika 
u šikarje. Ona problijedi, a ja pobjegoh u šumu i 
ne vidjeh ih više . .. 

* * * 

A kad prestah trčati, sjedoh na tle i suze mi 
navrijaše ko potok .... Čekajte, čekajte, pokazat 
ću vam ja ! ... I plakao sam dugo, a nada mnom 
je tiho borovo granje šumilo i vjetar je kružio iz¬ 
među stabala tresući grančicama. Vidio sam 
daljini more, gdje se sleglo pod kopnom i gdje za¬ 
masi vjetra gone valove, ali škune na pučini više 
nije bilo ... Ode ona, a ja ostah sam ... Ode ona, 
a ja u šumi suze ronim. Htio sam da ustanem 
pa da hitro krenem gore na put, da ih nađem, pa 
da se s njime pobijem ... I ja mu dadoh još svoju 


zviždaljku ! ... Čas sam opet htio da potrčim za 
njima i da je molim, nek mi oprosti. »Sve ću uči¬ 
niti, što god hoćeš — reći ću joj — samo, molim te 
budi uza me«. Htio sam čas ovo, čas ono, a ništa 
nisam mogao, već samo da suze ronim .. . Vrujile 
su i padale na košuljicu . .. Prođe tako ne znam 
koliko vremena, a onda najednom zaori blejanje... 
Ogrluša !... Ogrluša ! ... To su oni ! ... I kao da 
me groznica spopala, skočih hitro, pa poletih uz- 
gor, od kud je glas dolazio. Doskora stigoh do 
puta i sakrih se za jednim zidom. Čekao sam neko 
vrijeme, a onda začuh šuškanje. Provirih i spazili 
njih dvoje, kako hodaju šuteći sa kozama ... Na¬ 
jednom će ona : 

— »A gdje si našao onaj kamen ?« 

— »Ne ću da kažem«.^ 

— »Ma reci — molim te«. 

— »Tamo dole kraj mora, ispod njihove kuće .. 
ima jedna duboka jama ... unutra ih je još puno ... 
Ja ću ti donijeti još jednog, kad ga je on bacio«. 

Opet zašutiše i prođoše putem, a ja ustah za 
zidom i stadoh gledati, kako se gube u daljinu 
prama, moru, i kako su odmicali, tako mi je tužnije 
bivalo, pa se povratih doma. 

A iza objeda nisam imao mira ni pokoja i na¬ 
pokon se uputih na žalo, da nađem jamu, gdje je 
zlatno kamenje. Sjetih se, da sam jedamput, dok 
je još seka sa mnom bila, opazio jednu jamu na 
obali pod našom kućom, pa se ravno uputih tamo. 
I hodao sam bez počinka, sklizao se, padao, samo 
da što prije dođem. Napokon ugledah iza jedne 
brdine duboku, tamnu udubinu. Stadoh do ruba i 
pogledah dolje ... Mir ... Osjetih zadah vlage i 
postade mi mučno ... U, kako je duboka ! Bog zna, 
što je još unutri ? ... Da to nije možda mačićeva 
kuća ? ... Zadrhtah sav ... 

Motrio sam, smišljao, vrtio se oko nje, ali 
nikako da se ojunačim, pa da se spustim dolje. 
Napokon odlučih, pa bilo, što bilo, da uđem ... 
Što, da joj on opet odnese, a ja ne ? .. Idem, pa 
makar umro! . . .> I stadoh lagano, da se spuštam u 
dubinu. Od oštrine do oštrine, od kamena do ka¬ 
mena ulazio sam sve dublje i dublje i bio već skoro 
do kraja; kad najednom vidjeh gore na rubu ulaza 
jednu sjenu . . . Protrnuh sav . . . Mačić . . . Mačić! 
. . . Ruke mi se odmakoše i sruših se na dno . . . 
Ciknuh i zajaukah. .. Osjetih jaku bol na bedru i 
u leđima ... i dah mi od straha zastane . . . Otvo- 
rih oči i opazih, kako se netko hitro spušta k meni. 
. . . Bio to on. Kunić! 

— »Majko moja . . . majko moja . . . Kuniću . . . 
Kuniću!« 

— »Stipe ... ja sam, ja«. 

— »Majko moja . ., majkovo .,, umrijet ću . . . 
umrijet , , ,« 

— Stipe . . . Stipe , , . ja sam , . , ja , , 

On skoči do mene, 

»Što ti je — gdje si se udario?« 

— »Majkovo . . , ovdje — ovdje —« 

Stade me pipati po bedru i prst mu se omaže 
krvlju. Vidio sam da, kako je problijedio, 

— »Umrijet ću . . , trči gore, zovi oca , , , Ivana 
. , , — majko moja , , , maaaa . , , « 


On se trže, skokne i stade se uspinjati, pa ga za 
čas nestane, a mene zaokruži samoća , , , Ozgor je 
dopirao šum mora. Muklo je nekud tutnjilo. Pričini 
mi se ko da i ono jauče . , , Trgoh se od muke i 
straha i kako se uspravih ugledah kraj bedra u po- 
lusvijetlu jedan divni, blistavi kamen, a na njemu, 

pričinilo mi se, crvene krvave mrlje- 

Sutradan me odnesoše u mjesto i ja je otada više 
ne vidjeh —, ali ne zaboravih na malu Vojkicu bo¬ 
sih nogu-- 


BRAK MALE RA 

ROMAN IZ OBIČNOG ŽIVOTA U VELIKO DOBA 
Napisao; SLAVKO JEŽIĆ 

ako mi i ne vjerujete, gospodine di¬ 
rektore, da me plemeniti motivi vode 
u ovom pismu, uzmite, ako hoćete, 
da sam vaš «neprijatelj», pa da ne¬ 
mam razloga da vas štedim. Zato ću govoriti istinu, 
nepatvorenu i gorku, a vama slobodno misliti kod 
toga, što vas je volja, , , , 

Znam, da imate o meni neizmjerno loš pojam, 
a poznat mi je i birani leksikon imena, što ih za 
mene upotrebljavate. Ali ja držim, da je to odatle, 
što su pred vama sve krili, pa mnogo, mnogo toga 
u krivom svijetlu gledate. Ali kad sve čujete, i vi 
ćete drukčije suditi, pa zato držim, da smijem 
s vama govoriti kao s protivnikom, ali s čestitim i 
lojalnim protivnikom — s gentlemanom,,. 

Naročito vas molim, da moje pisanje shvatite 
kao razlaganje mojih misli, a nipošto kao kakvu 
lekciju. Žao bi mi bilo, da samo i pomislite, da vas 
mislim pozlijeđivati ili vrijeđati. Govorim kako 
mislim, da biste se mogli uživjeti u moje shva¬ 
ćanje — 

Vi ste živjeli sretno u braku sa svojom ženom 
do pred neko godinu i po. Sve je bar izgledalo 
lijepo i za vas i za ostali svijet. Možda je čak i ona 
vjerovala, da veće sreće nema — i ako je o njoj 
sanjarila i u duši je željela — i da mene nije usud 
bacio na put njezina života, možda bi tako ostalo 
do njezine ili vaše smrti.,. Možda ., . 

., . Neriješena i nerješiva je zagonetka ženska 
duša. Ona sanja i sanja o nečemu, što mi i ne slu¬ 
timo, Mi mislimo, da je uz nas, a nju taj tren ne- 
izmjernost dijeli od nas ... I Mira je tako sanjala , 
Željela je topliju, intimniju, mekšu, prijemljiviju na¬ 
rav, nego što ju je našla uz vas. Ne da vi ne biste 
mogli biti najizvrsniji čovjek na svijetu; možda vi 
sve vrline, pa i ove, imate u dalekoj većoj 
mjeri nego ja. Ali eto — vaša i njena duša nijesu 



našle kontakta. Vi ste godinama živjeli jedno po¬ 
kraj drugoga kao stranci. Možda biste vi, gospo¬ 
dine direktore, drugu ženu učinili presretnom, nju 
ste učinili nesretnom ... Vas je samo to držalo za¬ 
jedno, što ste jednom došli skupa, a nitko se nije 
našao, da vas rastavi. Jednom je to moralo doći. 

To je bilo u zraku. Da se možda tko drugi našao 
s mojom naravi — desilo bi se isto. Ne krivite zato 
mene! Iako je to vaša nesreća, nije moja krivnja ... 

Ne vjerujte, gospodine direktore, da je tu išta 
bilo proračunano i da se radilo iza vaših leđa. Ni¬ 
pošto! Došlo je to samo po sebi. Ništa nismo ni 
slutili, dok već nije bilo tu. A kad je bilo tu, bilo 
je već kasno ... A t vi imate svoj dio krivnje. Tre¬ 
bali ste shvatiti, da vašoj ženi treba topline i du¬ 
ševnog saobraćaja, i prijateljski prigrliti onoga, 
koji joj je ispunjavao duševnu prazninu u životu. 

Onda biste nas obvezali, učinili biste me svojim 
prijateljem i tako reći saveznikom — koji bi vam 
pomogao učiniti Miru sretnom... 

Nemojte misliti, da sam od vaše žene htio na¬ 
činiti svoju Ijubovcu. Da sam za tim išao, onda bih 
šutio. Vi niste ništa znali, drugi ljudi ne bi ništa 
vidjeli. Onda se ne bismo na dan nekoliko puta 
pokazivali pred svijetom, jer bi tajnost našeg ođ- 
nošaja bila u našem interesu. I kad bi se što do- , 

znalo, gledao bih da se povučem za vremena ili | 

bih se sakrivao za leđa mužu, a nipošto ne bih I 

želio rastave ... Ili da je želim zbog imutka? Ta i 

ona ima dijete, komu će i onako sve pripasti- 

... Ali sad se i ne radi o rekriminacijama, radi 
se o tome, da spasimo život stvoru, koga obadvo- 
jica ljubimo ... Već je ležala bolesna, a Vaš po¬ 
kušaj samoubijstva natjerao ju je u groznicu. Nje¬ 
zina majka tvrdi, da su joj živci uzbuđeni i ras- 
trovani, pa odatle sve to ... ' i 

Pustimo je da ozdravi! Nemojmo je siliti na od¬ 
luku, dok joj se ne povrati zdravlje i snaga. A 


487 



onda neka se odluči, kuda hoće/A kad se odluči, 
neka onaj drugi, makar mu kako teško bilo, pre- 
gori< Neka trpi, ali neka ne muti njezine sreće! ,, , 

Ja mislim, da je samo tako pošteno, A držim, 
da je vaš položaj utoliko lakši, što ste vi uza nju, 
što joj možete iskazivati svaku Ijubažljivost, koja 
vam na pamet pane. Možete daleko više na nju 
utjecati, sve bez grožnji i bez revolvera ,, , 

— --Ako se, ne dao Bog, ipak varam", ako 

vi ne mislite pošteno; ako vama nije stalo do Mi- 
rina dobra, nego do vašega vlastitoga; ako ste za¬ 
sjeli u toplo gnijezdo, gdje se osjećate voljko, pa 
vam se ne da van; ako ste cinički odlučili radije 
nagnati Miru u ludilo ili u smrt, nego odreći se vla¬ 
stite udobnosti; ako ova odvratna igra s revolve¬ 
rom odgovara vašem karakteru; ako vaš neobični 
spas od samoubijstva nije bio puki neki čudnovati 
slučaj—^ e, onda je ovo pismo uzalud. Onda, go¬ 
spodine direktore, zaključajte dobro vrata od 
sobe, da vaš ne bi tko iznenadio; zatim priđite 
k zrcalu i pogledajte se dobro u nj; a onda pljunite 
na vlastitu sliku u ogledalu i prišapnite joj tiho, 
tiho, da nitko ne čuje: Hulja! -r- — — 

29, 

Dugo su vremena šetali muče, Feđa je ispod 
oka pogledao Cezara, komu su se oči krijesile kao 
da je u groznici, i lutale neodređenim smjerom^ 
kao izgubljene ,,, 

Cezar prvi progovori miiklo; 

— I ništa ? ,, , 

Feđa odvrgne glavu na stranu i ostane dalje 
šuteći. 

Polako su dalje koracali. Cezar progovori opet: 

— Sjećaš li se, kako smo zajedno čitali Pela- 
dana i raspravljali mnogo o onoj rečenici: ^^Zago¬ 
netka je života, da susretneš biće, koje će ti na¬ 
domjestiti cijelo čovječanstvo i za koje ćeš ti biti 
sve; jer cijelo čovječanstvo nikad ne: će moći da ti 
dade ono, što ti daje jedno biće, koje je jedino tebi 
odano ,..» 

Feđa ga pogleda tužno i stisne mu ruku: 

-— Bili smo idealisti. ,. Bili smo sretni,. , 

— Sjećaš Ii se, nastavljao je Cezar, mojih 
listova s mora? Bio sam možda pesimistički na¬ 
strojen, ali sam se ipak nadao , , . Zar je tako te¬ 
ško naći jedan stvor, jedan jedini, koji bi te ra¬ 
zumio? Koji bi sve mogao žrtvovati za tebe? ,,, 
Kako bi lijep bio takav život!,,. . 

— Gov-orio si često, da poput lakrdijaša u cir¬ 
kusu koracamo po napetoj žici i mučimo se, da 
uhvatimo ravnotežu.,, Braco, treba odigrati 
ulogu! Cirkuški clown znade održati* ravhovesje, 
a ti zar da “ga izgubiš? , .. : : - ■ 


— Da, da, ali on može natrag, ako je loše po¬ 
čeo ... A mi više nikada! ... Mi moramo plesati, 
plesati, dok se ne sunovratimo dolje i ne skrhamo 
vrat! .. ,, 

— Zašto, Braco? ,.. Možda ipak nije još sve 
izgubljeno? 

Cezar mahnu nehajno rukom: 

— Ah! ,, , Pa Miss Jessy ti je jutros rekla, da 
sutra putuju u Beč ,,, 

— No, pa što onda? Oni je vode na putovanje, 
da je rastresu. Nadaju se, da će zaboraviti, kad 
bude u velikom gradu ., , A to nije moguće ,.. 

— Nije moguće!,, . Iz Beča će možda u Prag, 
pa u Pariz , , . tko zna kamo! ,,, A ja ću na drugu 
stranu ... na jug! .., Mjeseci će proteći, možda i 
godine-^ . 

Jutros je Cezaru došao poziv, da za deset dana 
ima pridoći u vojsku, A Feđi je Miss Jessy pripo¬ 
vijedala, da Miri spremaju silne toalete, jer da ide 
na veliko putovanje s mužem .,, 

— I da nije ništa odgovorio? čudio se Feđa. 

— Ništa! govorio je gotovo ravnodušnim gla¬ 
som Cezar, Nisam se mnogo ni nadao, jer sam do¬ 
bro prozreo onu njegovu komediju sa samoubij- 
stvom ,,, Ali ona ... * 

— Valjda nije mogla .,, 

— . ,, poslao sam joj koncept onoga pisma, ako 
bi joj ga muž sakrio. I vratio sam joj ona muževa 
«oproštajna» pisma , Tom mi je zgodom Štefica 
predala zadnju njezinu ceduljicu. Ovu! 

I pokaže je. Feđa ju je već čitao. Mira je pisala: 

«Ne kaži se! Ne idi niti k Miss Jessy, Jer sve 

moram ja plaćati. Vjeruj samo meni! Ne 
niuči se, umiri se, jer tvoja me bol najviše boli. 
Imaj strpljenja! Bog nas ne će ostaviti. Moli za 
svoju siromašnu malii Raj da sve to izdrži. Držim, 
da je najbolje, ako ih gledamo zavarati. Zato ne 
piši nikome — i onako te ne bi shvatili... » - 

— Ja šam vćć bio poslao Vyskočilu pismo, na¬ 
stavi Cezar. Bilo mi je žaoj jer sam osjećao, da će 
biti uzalud. Poslao sam joj koncept, đa bar zna, 

što sarri nlii pisao . . . I odonda ništa . . . A sada 

putuju ... •/ ^ 

Dćšli su do Cezarova stkna. Popeše še gore. 
Možda je došao kakav list, kakva vijest. Ali 
ništa ... 

— Nemoj se toliko žalostiti, tješio je Feđa pri¬ 
jatelja. Ta pisala ti je, neka se smiriš. Ona ih 
očito nastoji zavaratij da je puste na miru. Živci 
su joj suviše napeti. 

— Hoće li moći izdržati? Što, ako je ipak slome? 
Taj dugi put... 

: ^ činit će joj samo dobro, uvjeravao ga Feđa 

Živci će joj se otpočinuti. Bit će jača za borbu... 

— Ako je prije ne napusti... 

— Zašto uvijek sumnjaš? 

Cezar pokaže vojni poziv, što je ležao na stolu: 
— A vojska? To je dugo ... Tko u Austriji nije 
svega odslužio, imat će sada da to nadoknadi,.. 

Feđa uzdahne. Kao da mu se i samomu to činilo 
strašnim. Pokuša ga još uvijek tješiti: 

— Šta ćeš! Jedna nesreća ne dolazi nikad sama. 


A možda je i bolje tako. Bar ćeš u jednoj teškoći 
lakše preboljeti drugu ... 

Slaba utjeha. Cezar samo mahnu rukom. 
Nastade opet šutnja. 

Uto se začu kucanje. Obojica skočiše kao elek- 
trizovani. Cezar pritrči k vratima. 

Bila je Štefica. Suze su joj bile u očima. 

— Ovo šalje milostiva... Jutros je otputovala... 



MARTIN ROTA-KOLUNIć: SVETO TROJSTVO 
(po Diirreru) 


— Jutros?... a miss Jessy je rekla, da će 
sutra ići, uskliknu Feđa. 

— Nitko nije znao. »Presvetla« je svima nama 
govorila, da će oni sutra putovati. Valjda se bo¬ 
jala, da vi ne bi doznali, pa nas je sve varala. Kad 
je miss Jenny otišla s Vanjom na šetnju, došla su 
kola po njih. Na rastanku ih je »presvetla« bo¬ 
drila: treba samo malo dobre volje, pa će se već 
sve zaboraviti. . . »Milostiva« je samo slegnula 
ramenima i nije ništa govorila . .. 


— Jutros .. . mucao je Cezar ... Već su na 
putu.. . 

— Milostiva mi je još zarana predala ovaj pa¬ 
ketić za vas. Ali »presvetla« je pazila na sve nas 
kao ris... Danas popodne je otišla u Mirindol. Sad 
više nije valjda opasno, da i vi sve doznate... 

I Štefica brižne u plač: 

— Sve to ne će biti dobro . , . «Milostiva» je 
otišla žalosna, žalosna... I bila je blijeda kao 
smrt... 

Feđa ju je potapšao po ramenu i mirio ju je . . 
Napokon je otišla. 

Usred sobe stajao je Cezar s paketićem u ru¬ 
kama. Zurio je pred sebe kao da je s uma sašao. 

— Jutros ... Sve jutros ... Već su na putu . . . 

Feđa se prestraši videći njegov ukočeni pogled. 

—- Ali, zaboga, pa pogledaj, što je unutra! 

Cezar se malo strese, kao da je došao k sebi. 

Odmota svilenu vrpcu. U jednoj je većoj ko¬ 
verti bio koncept Cezarova pisma. U drugoj je bila 
ceduljica i u njoj svitak kose ... Cezar prinese 
kosu k ustima i poljubi je. U glavu mu udari njihov 
osebujni miris i niz lice mu se odroniše dvije krup¬ 
ne suze ... 

A onda razvije ceduljicu. Bilo je samo nekoliko 
riječi; crnilo je bilo razmočeno suzama: 

«Oprosti, razumij, shvati! 

Ra je slomljena tjelesno i duševno. 

Zbogom. 

Ne budi suviše nepravedan!» 

Cezar vrisne, zalomi rukama po zraku i sruši 
se bez svijesti na pod- 

A iz donjega sprata čulo se tiho pjevanje 
drhtavog djevojačkog glasa; 


Bleibe ich ewig auch vertrieben, 
meinem reinsten Gliicke fern, 
deine Seele ist mein Stern, 

Deine liebe Seele will ich lieben!- 

30. 

MISAO NA SMRT. 

Bit ću krotak ko žrtveno janje, 
tih ću biti kao bol bez nade, 
nepomičan kano hrast, što pade, 
skršen kao razorene sanje. 

Sunce vani milovat će cvijeće, 
ljubav strasno podrhtavat zrakom, 
golubi se krilit pod oblakom — 
samo mene, mene biti ne će. 

Ja ću ležat bez misli i boli, 
ko očajnik tupi, kome uze 
teški udes sve, što srce voli. 

Netko dragi paliti će svijeću, 
netko dragi brisati će suze — 
a ja više nikad biti ne ću! 

KONAC. 


FRANJEVAČKO PJESNIŠTVO 

Napisao Dr. ISO KRŠNJAVI 


UDNOVATA je sudbina Sv. Franje 
gledom na njegovo pjesništvo. Vijesti 
nam kažu, da je pjevao franceske i 
talijanske pjesme, da je kod veselica 
bio prvak — upravo kralj — veselih pjevača u 
Asizu. Kad je bio u sužanjstvu, vedrio je pje¬ 
smama duše sugrađana, koji su s njim čamili u za¬ 
robljeništvu u Perugiji. Njegove su se pjesme dakle 
orile Asizom i Umbrijom. Ljudi su u njima nalazili 
utjehe. Te pjesme nisu nam sačuvane pod imenom 
Sv. Franje. 

Otkako je Affo^ dvije ponajglavnije pjesme »In 
fuoco amor me mise« i »Amor di caritade« oduzeo 
Sv. Franji pa ih pripisao Jocoponu da Todi, pristali 
su i mnogi drugi, imenice u Italiji, uz ovo mnijenje, 
pa su pomalo Sv. Franji oduzeli sve pjesme, pače 
i za Canticum Soliš tvrde, da nam nije sačuvan 
u svome pravom obliku.^ Protiv svega ovoga^, po 

^ Affo — pater Ireneo — Dissertatione de' cantici vol- 
gari di S. Franceseo. Guastalia 1777. 

^I. dela Giavana; Franceseo Giullare (Giornale 
Storico della litteratura Italiana XXV.), 

3 Tiraboschi: Storia della litteratura. Firence: III 
i IV sv. Demattio: Lettere in Italia, prima di Dante. 
Insbruck 1871, Bartoli: I primi secoli della letteratum 


mojemu uvjerenju hiperkritičnoga potkapanja više¬ 
stoljetne tradicije, moram ustvrditi, da ovakove 
tradicije u historiji imadu svoju vrijednost, imenice 
onda, kad je prvi izvor tih tradicija onako čist i 
bistar kao što je čista franjevačka predaja. 

Za Canticum Soliš pače znademo pozitivno, 
kad ga je i kojom zgodom Sv. Franjo dopunjavao. 

Za tri pjesme možemo ustanoviti početak tra¬ 
dicije, da su od Sv.Franje, a to su: pjesma »Suncu«, 
»In fuoco amor mi mise« i »Amor di caritade«. 

To tvrdi Sv. Bernardin SienskP) On je 
živio sto godina poslije Sv. Franje, ali je vrlo mlad 
stupio u franjevački red tako, da je još mogao 
poznavati stare ljude, savremenike Sv. Franje. 
Mogao je prema tomu primiti malne izravne 
vijesti o izvoru tih pjesama. 

I. d e 1 a H a y e^) primio je sve te tri pjesme 
u svoju zbirku. 

O z a n a m®) se drži tradicije, prema kojoj je 

Italinae. Milano 1880. Gaspary: Gcsch. d. ital. Literatur, 
Berlin 1885, 

^ S. Bernardini Sienensis Opera T. IV. Sermo 4. 

^ S. Francisci Assisiatis. Opera Omnia 1653. 

®A. F. Ozanam Les Poetes Franciscaines en Italie 
XIIL siecle. Pariš 1854. 

Sv. Franjo te pjesme ispjevao, pa ne drži, da je 
istinitost stare vijesti tim uzdrmana, što su te 
Franjine pjesme nađene i u pjesniarici Jakopona 
iz Todija. Kao da i dan danas ne prepisuju u pjes¬ 
marice pjesme raznih omiljelih pjesnika, koje su 
sasvim individualno njegove, dok sve ostale nemaju 
nikakova saveza s njegovim životom i doživljajima. 
Posve je jasno, da u onima odsijevaju Franjini do¬ 
življaji. Prema tomu je stara tradicija, koja te pje¬ 
sme Sv. Franji pripisuje, snažno potkrepljena. Sva¬ 
kako je čudnovato, da neki noviji pisci slave Sv. 
Franju kao pjesnika a da mu ne priznaju osim 
Hvalospjev Suncu^) nijednu pjesmu. Potreba da se 
pisci istaknu nečim novim vodi do takovih apsurda. 

Njemački mističar Gorres®) izlučio je sve pjesme 
koje su u očitom savezu s Franjinim životom pa ih 
je u prevodu saopćio uporedo sa životopisom Sv. 
Franje, a I. S. G. S c h 1 o s s e r je tu radnju dopu¬ 
nio®). Ta se razdioba, gdje se uporedjuju dotične 
strofe velikih dviju pjesama Franjinih s dotičnim 
Franjinim doživljajima, ne da dokumentarno 
dokazati, ali je vrlo duhovita konjunktura, koju ra¬ 
do prihvaćam. 

Već je poetičan i to viteški, trubadurski način, 
kako Sv. Franjo svojim drugovima na vješta, da će 
prigrliti siromaštva. On siromaštvo personifikuje; 
ono mu je osobito plemenita gospođa, u koju se 
zaljubio. Ne trubadurski, on se pače kani oženiti 
tom gospođom. Trubaduri samo ljubakaju s obo¬ 
žavanom dragom, ali ne misle na to, da bi je uzeli 
za ženu. 

Kad je Sv. Franje počeo pjevati, valja znati 
da je viteško Trubadursko pjesništvo već ocvalo 
bilo pa se ukočilo u pusti formalizam. Franjino 
mističnom ljubavlju goreće pjevanje probudilo je 
u njegovim savremenicima nov pjesnički žar, a 
taj je žario jošte sto godina poslije sv. Franje u 
velikom Danteu. 

Evo iznosim nekoliko ulomaka iz franjinih 
pjesama, koje je moja gospođa (Iva Rod) po¬ 
hrvatila što sličnije originalu. 

Prema Goressovu mišljenju prvi su stinovi u sa¬ 
vezu s odlukom, da će se vjenčati s otmjenom go¬ 
spođom t. j. s Bijedom (Siromaštvom). 

»Nestalo mi srce i spoznanje, 
sva milota i sve osjećanje, 
kao blato za me je ljepota, 

Hcrmann Hcsse: Franz von Assisi. Leipzig. 

® Joseph von Gorres. Der heiligc Franz von Assisi als 
Troubadur. Mainz 1879. 

® I. S. G. S c h 1 o s s e r : die Lieder des heiligen Franz 
von Assisi. Mit beigeseztem, revidirten Urtext ins deutsche 
iibertragen 1854. 


slast, bogatstvo meni su strahota. 

Sa ljubavi stabla slatka mana 
mome srcu najslađa je hrana, 
koja mienja sve u meni što je, 
otimljc mi silu snage moje, 
krši volju, tjera sanak s oka 
slažuć sve to sred srca duboka. 

Da si kupim ljubav — sve bih dao, 
sviet bih dao, sam bi prosjak stao. 

Da je moje sve, što stvoreno je 

— sve bih dao bez pogodbe koje. 

Ljubav me je sasvim prevarila, 
ljubav me je sasvim rastvorila, 
sve joj dadoh — ali ne saznadoh, 
dali možda s izdajstva joj padoh. 

Držali me ludom; sam po sebi 

— prodan — vriedit više i mogo ne bi.« 

Kako vatreno i zanosno gori Franjino srce, 
kako on ljubi Isusa iza kako je snjim započeo ne¬ 
posredni mistični saobraćaj, to neka svjedoče 
ulomci iz velike njegove pjesme; »Amor di cari- 
tađe«: 

1 . 

»Tako ti milja, Amor, 
zašto me tako rani? 

Nestalo mi je srca 
s tebe mi sve izgori, 
upali mi se, izgori, 
ne zna se nigdje snaći, 
ne može nikud se uteć, 
jerbo je sveznano sasvim, 
gine ko vosak u vatri. 

Izdiše živo od čežnje, 
moli, da smije uteći: 
nađe se, jadno, u peći. 

Jao si meni! ja stojim 
u krilu jake čežnje. 

S teške, žarke vrućine 
evo me živa gdje ginem. 

2 . 

»Oj ljubavi ljuta rano moja, 
uzmi malo moga nepokoja. 

Tako me je ljubav zahvatila 
Da mi um je malne razorila: 
ne znam, jesam ja ii nisam više, 
a tielo mi jedva jošte diše. 

Što da radim? reci, s nesvjestice 
usred puta često padam niče; 
hoću r moći pođniet muku žara 
s koga izgara srce sred njedara. 

Već ne mogu niti gledat stvora, 
stvorcu duša moja klicat mora. 

Nebo, žemlja za me nema čara, 
za Isusom ljubav sve obara. 

Isto sunce tamno mi se kaže, 
kad na; kristu oči mi se blaže. 

Nisu dosta divni heruvini, 
da ih motri, niti serafini, , 
da ih ljubi onaj, koji može 
ugledati Tvoje lice, Bože.; 

3. ' " 

»Ljubav — ljubav — ijubav! 

Svaka stvar viče; Ljubav! 

»Ljubav ti si tako duboka, 

Da svatko tko tebe ogrli 
Sve više tebe zaželi. > ^^ ^ ^^ 

Ljubav, ti si okrug okrugli. 

Tko je u tebi, ne može se izbaviti. 

Ti si tako slatka, da mi duša 
.. Vazda, viče: Ljubav, Ijubav, Ijubav! . . v 
:: Koliko ti mene ljubiš ^ • 

: " Ja tebe toliko ne mogu, 

-• Ljubav, Ijubav toliko te ljubim, 

Ljubav, Ijubav, da mislim umrijeti, •; 

Ljubav, Ijubav, tako si me obuzela. 
Ljubav, Ijubav, daj da se s tobom stopim. 
Ljubav, moja željo, 

Ljubav moja slatka. 

Umiranje slatko — ... 

Utapam se u ljubavi. ‘ 

Ljubav, Ijubav, o Isuse, 

Hoću da umrem 

Hoću da se u tebe pretvorim, 

Isuse nado moja!« 

Gorres punim pravom uzima, da je Sv. Franjo 
ispjevao pjesmu »In fuoco amor me mise« kad je 
primio znakove rana Isusovih. Ta je pjesma pi¬ 
sana u formi trubadurskoga »Carrosa«, t. j. ale- 
gorične borbe. Prva kitica na talijanskom jeziku 
glasi: 

In foco l’amor mi mise, ' 

In foco Tamor mi mise, 

In foco Tamor mi mise, 

II mio sposo novello, 

Ouando l'anel mi mise, 

L'Agnello amorosello, 

Poiche in prigion mi mise, 

Ferrimmi d’un coltello 
Tutto ii cor mi divise. 

In foco l'amor mi mise. 

a prevod glasi: 

U plamen me Ijubav zavi, 

U plamen me Ijubav zavi, 

U plamen me Ijubav zavi, 


Moj vjerenik kad mi novi 
Na prstenjak prsten stavi, 
Janje, iz kog Ijubav slovi. 
Pošto me u roblje stavi 
^ ■ Srce .moje raspolovi 

/ Oštrim nožem od ljubavi: 

U plamen nie Ijubav zavi 
■ “ ; Razpolovi srce moje 

A tielo mi pade niče /: i r 
Od ljubavi striela to^^^je,: , 

- ^ Što me probi letimice 

: . Striela žara. Nestao je 

: - . Mir i pokoj. Nemilice - ; 

' . Plamen bije srce moje — , 

: ; ■ U plamen me ljubav zavi — 

; Umirem od slatka žara 

To Vam neka nije čudo: 

Rane s kih mi srce izgara — 
Sulica ih — gvoždje hudo, 

Ali drago, znajte, stvara — 
Probilo me svega, nuto. 

Da me čini mriet od žara. 

U plamen me Ijubav zavi. . . 

Snova tad me biti stade 
Te ja počeh umirati. 

U to meni na um pade, 

- Da mi neka štit uhvati. 
Branio bih se da se dade, 

- ^ ^ A1 udarci ne će stati 
Izranjeno tielo pade — 
u plamen me Ijubav zavi. 

i : Udarci se množe, množe 

J r V Jedva smrti ja utekoh 

Tko udarce zbrojit može? 
Za-to silno vičuć rekoh: 
»Oružje ti jače. Bože, 

.AI od jake ruke stekoh 
Udarce još jače, strože — 

U plamen me Ijubav zavi. 

Padalo je na me nato 
I kamenja i olova 
Tisuć funti — zaufato — 
Teških bezbroj kamenova. 
Letilo je kao jato 
Sivo jato sokolova 
Nepromašiv nikad zato — 

. U plamen me Ijubav zavi. 

Nikad nije promašila 
. . : A tako ja gađat znala, 

i, Da sam pao. Nema sila, ■ 
Koja bi mi pomoć dala. ivl 

Svega me je isprebila; 
Polumrtva i šuštala 
Nesviest me je zahvatila: 

U plamen me ljubav zavi. 

Nesvjestica sveg me svlada 
— ne od smrti — od ljubavi. 
Nestade mi s mjesta jada, 


Kad mi duša s nova s' javi. 
Pridružih se k četam’ tada, 
Kojima je cilj tek pravi 
S Njime poć do rajskog grada: 
U plamen me ljubav zavi. 

I kada se natrag stvorih 
oružja sam dosta imo, 



MARTIN ROTA-KOLUNlć: MAGDALENA POKORNICA U PUSTINJI 


(po Ticijanu) 


protiv Krista ja se borih, 
u polje mu dođoh simo. 
Susretoh ga, na nj se oborih, 
osvetih se. Sad sam imo: 
u plamen me ljubav zavi. 


u slasti me ljubav stavi, 
u plamen me ljubav zavi. 

U plamen me ljubav zavi, 
u plamen me ljubav zavi ! 


Osvetiti se. Na megdanu 
jedan drugom srce rani. 
Ljubav moja neobuzdana 
obuze i Krista, zani, 

Moga srca razigrana 
zauviek se nemir kani, 


I to Je čudnovato, da i oni, koji pristaju uz mni¬ 
jenje, da su barem ove tri pjesme od Sv. Franje, 
ipak drže za vjerovatno, da ih je koji od njegove 
braće ispravljao. 

Među njima bio je naime slavni ovjenčani 
pjesnik Vilim Divini, pozvan Kraljem p j e s- 

n i k a. Slušajući u San Severinu propovijed, vidio 
je, kako nekakvi mačevi na osobi Sv. Franje prika¬ 
zuju sliku križa. Scijenim, da je taj ovjenčani 
pjesnik pristao uz Sv. Franju, jer je Franjo pjesni¬ 
čkim svojim zanosom predobio pjesničko srce. 

Fridrikom II. ovjenčani pjesnik pirstupio je redu 
Sv. Franje, ne da njegove pjesme ispravlja — 
kako neki pišu — nego da njegovo konvencio¬ 
nalno pjesništvo dobije od Sv. Franje dublji čuv¬ 
stveni, srdačni sadržaj. 

Tim, što je Bernardonov sin Ivan postao Sv. 
Franjo nije izgubio svoje umijeće pjevanja i pozna¬ 
vanja svih pravila trubadurskoga pjevanja. U 
njegovim se pjesmama razabiru djelovi trubadur- 
skih pjesama ; P 1 a n h, t. j. tužba ; T e n s o n t. j. 
zaljubljena svađa ; C a r r o s t. j. ljubavna borba i 
Chanson t. j. ljubavna pjesma. Glede oblika se 
pod imenom C o p 1 a, redaju i isprepliću srokovi, 
kako je to Gorres lijepo razložio. 

'Franji priznaju, da je pisao L a u d e s ; tako 
slijedeći : 

Tu es fortis. Ti si jak 
Tu es magnus. Ti si velik 
Tu es altissimus. Ti si najviši 
Tu es omnipotens. Ti si svemogući 
Tu es humilitas. Ti si poniznost 
Tu potentia. Ti (si) snaga 
Tu patientia. Ti (si) ustrpljivost 
Tu pulehritudo. Ti (si) ljepota i. t. d. 

Tu se vidi, da je Sv. Franjo poznavao djela 
Dionysa Areopagite, imenice onu zasadu, da se 
po imenima Boga može njegovo biće upoznati. 

Ponavljanje iste riječi, istoga glasa Tu es, tu es, 
tu es, nalazi i u drugim Franjinim pjesmama, kako 
se vidi iz stihova, u kojima se riječ A m o r po¬ 
navlja. Već samo često ponavljanje riječi »amore« 
izražava žar ljubavi, koji je gorio u duši Sv. Franje. 

U divnim pripovijestima iz života Franje Asiš- 
koga »I fioretti di San Franciescho«, pripovijeda 
nepoznati, skroz i skroz narodni pisac, kako je 
fratar Masseo izprosio od Isusa dar poniznosti. 
Kad mu je ta milost udijeljena, bio je od radosti 
tako zanesen, da je u molitvi benasto kliktao kao 
golub, samo glas ; U U U. Kad ga je fratar Jacobo 
da Falerone pitao, zašto kliktajući ne promijeni 
stih, odgovori Masseo, da ne treba mienjati stiha, 
kad se u jednom glasu sve čuvstvo izražava. 

Zanesena fratarska lirika, koja se zadovoljila i 
jednim slovom, znala se uzvinuti i do tolike snage 
izraza, da je nadmašila samoga Dantea. 

Onakve neposredne fake izraze nalazim tek u 
Đavidovim psalmima i u pjesmi nad pjesmama. 


»Metni me kao pečat na srce svoje, kao pečat 
na mišicu svoju, jer je ljubav jaka kao smrt, i lju¬ 
bavna sumnja tvrda kao grob ; žar je njezin kao 
žar ognjen, plamen Božji. 

Mnoga voda ne može ugasiti ljubavi, niti je 
rijeke potopiti. Da tko daje sve imanje doma svo¬ 
jega za tu ljubav, osramotio bi se«. 

Osim Sv. Franje i Franjevački pjesnici znadu 
također sjajno, duboko, čuvstveno pjevati, i to 
latinski i talijanski. Toma da Celano ispjevao 
je potresnu veličanstvenu pjesmu »Dies irae, đies 
illa«, koja je oduševljavala najveće glazbenike 
da ju uglazbe, među ostalima i Mozarta, 

Od ovjenčanoga pjesnika brata Pacifika ne¬ 
mamo pjesama, nego imamo jednu poetičnu pri¬ 
povijest. Nekoga dana vidio je Pacifico otvoreno 
nebo a u sred neba jedno prazno prijestolje; neki 
glas mu navijesti: To je bilo prijestolje jednoga od 
o h o 1 i h anđela, koji s Luciferom pali, a odre¬ 
đeno za poniznoga asiškoga sirotana. 

Sv. Bonaventura napisao je nekoliko za¬ 
nosnih, poetičnih djela: Šest krila Serafina; Sedam 
putova u vječnost; Putovanje duše k Bogu; Stablo 
života; itd. Njegova je filozofija odjevena u poe^ 
tično ruho, isto i njegov životopis Sv. Franje. Gla¬ 
sovita je njegova pjesma: »Ave coeleste lilium« 
koju je veliki franceski pjesnik Corneille preveo. 

Još prije Dantea, franjevci su uzdigli pučki je¬ 
zik do visine literarne proze i poezije a fra Gia- 
comino da Verona upravo je svojom pje¬ 
smom o Paklu predšastnik Danteov. 

Najznamenitiji od kasnijih franjevačkih pjesnika 
je bi. J a k o p o n e da T o d i. I on je velik pred¬ 
šastnik Danteov. Njegova je sudbina donekle 
slična Danteovoj: nesreća, manastir, tamnica, ol¬ 
tar — to su postaje na njegovom putu a oštri su¬ 
kob s Bonifacom VIII. zajednička je sudbina obaju 
pjesnika. Njegova je najznamenitija pjesma »Sta- 
bat mater dolorosa«, koja se još danas u crkvama 
pjeva. Od talijanskih pjesama najjača je invektiva 
papi Bonifaću VIIL i opomena Petru iz Marona, 
kad je izabran za papu pod imenom Coelestina V. 
— Koliko su vrijedne Jakoponove pjesme, vidi se 
na tomu, da su najljepše pjesme Sv. Franje pripi¬ 
sivali Jakoponu, koga je Bonifacije VIII. ekskomu¬ 
nicirao, a njegov nasljednik Benedikto XI. pomi¬ 
lovao, proglašen je pače kasnije blaženim. Umro je 
god. 1306., ne zna se kad se je rodio. 

Njegove dramatske Misterije znamenit su poče¬ 
tak obnovljene dramatske umjetnosti. 

Kad o franjevačkome pjesništvu govorimo, ne 
smijemo mimoići već spomenute poetične pripo¬ 
vijesti u prozi, što su sakupljene i izdane pod na- 
slovm Fioretti di S. Franceseo prvi put god. 1476. 

NACIONALIZAM I ISTOČNO PITANJE 

(Iz serije studijao Istočnompitanju,) 

Napisao JOSIP NAGY. 


M a Istočno pitanje kao politički pro¬ 
blem spomenuto je u »Vijencu« br. 18 
str« 355—357, da je tvorevina XIX« 
stoljeća; za njegovu je historiju re¬ 
čeno, da ona seže svakako u XVIL stoljeće. Ako 
bi trebalo pratiti i prve zametke te historije, mo¬ 
glo bi se poći još za nekoliko stoljeća natrag. Ne¬ 
što slično je i s nacionalizmom. Kad danas govo¬ 
rimo o nacionalnom principu, onda pod 
tijem nazivom razumijemo etičko-politički zahtjev, 
da svaka narodnost kao cjelina bude na okupu u 
jednoj jedinoj državi, da na geografskim kartama 
granice narodnosti budu identične s granicama 
država. Ako u jednoj državi živi jedna narodnost, 
onda je to nacionalna država, ako ih živi više, onda 
je to država od više narodnosti. U njemačkoj se 
političkoj literaturi za prvi slučaj upotrebljava iz¬ 
raz »Nationalstaat« a za drugi »Nationalitaten- 
staat.« Kako su nacionalni i državni principi ne 
samo u novije nego i u starije doba uvijek u vezi, 
— u novije kudikamo više nego u starije — tako 
nacionalizam ima uvijek velik upliv na postanak 
državnih tvorevina. Taj je upliv u prvom redu 
moguć radi toga, što država kao takova nije ni¬ 
kakav pronađen umjetni mekanizam nego organ¬ 
ska tvorevina, koja je nastala iz ljudskih društve¬ 
nih potreba. U staro se doba nacionalni zahtjevi 
nijesu tako usko vezali sa državnima, ali se ni 
stare državne tvorevine u načelu nikada potpuno 
ne kose s narodnim zahtjevima. U starim drža¬ 
vama živi ili jedna jedina narodnost ili je u njoj 
jedna narodnost kao temelj, a druge su privjese. 
Odatle se ne smije izvesti, da je staro doba znalo 
za nacionalizam, za nacionalne zahtjeve i za na¬ 
cionalne težnje. To se ne smije izvesti ni iz onih 
momenata, kad nam udaraju u oči neke nacio¬ 
nalne opreke. Ove nijesu nikada tako jake kao 
što su državne, vjerske i socijalne. 

Kad se stari vijek približavao svome kraju, 
nije se dogodilo ništa tako veliko i novo, da bi se 
mogle razviti jake nacionalne težnje, već se do¬ 
godilo nešto, što je baš priječilo, da do toga dođe. 
Ideju o rimskom svjetskom gospodstvu zamjenjuje 
kršćanska ideja, koja tvrdi, da su pred Bogom svi 
ljudi jednaki, da treba ljubiti jednako i prijatelja 
i neprijatelja. Kršćanstvo je ispunjeno kozmolitič- 
kim i antinacionalnim idejama; njega podržava 
ideja o rimskom svjetskom gospodstvu i anacio¬ 
nalan latinski jezik. Srednji vijek ne samo da ne 
mijenja ovdje ništa nego u njegovo doba ima još 


manje tragova o uplivu nacionalizma na stvaranje 
države nego u starom vijeku. Promjene nastaju 
tek s reformacijom. Moć katoličke crkve pada, a 
svjetovna i državna moć raste, latinski jezik ustu¬ 
pa mjesto nacionalnim jezicima, a time se rađa 
klica nacionalnom osjećaju. To se nije dogodilo 
preko noći. Međudržavna pitanja i međudržavne 
sporove ne rješavaju narodi nego države i njihovi 
vladari. Tako je ostalo sve do francuske revolu¬ 
cije. Francuska revolucija ne nosi na sebi oznake 
kakvog nacionalnog pokreta; njoj toga nije ni tre¬ 
balo, jer je Francuska u glavnome već od prije je¬ 
dinstvena nacionalna država. Ako je ipak francu¬ 
ska država mogla da nacionalni problem makne 
napred, to je bilo moguće s tog razloga, što je i u 
drugim dijelovima civilizovane Evrope nacionalni 
pokret tako jak, da imade u sebi i državotvorne 
snage, pa može da prkosi i Napoleonovoj politici 
i da sredinom 19. stoljeća ruši umjetno djelo beč¬ 
kog kongresa. A u to doba baca i Istočno pitanje 
svoju sjenu na Evropu. 

Kad su se u drugoj polovici XIX. stoljeća na¬ 
cionalni pokret i Istočno pitanje počeli obrađivati 
u literaturi pa kad se ovim dvama problemima 
posvetilo čitavo more knjiga, brošura, članaka, 
elaborata itd., onda se odmah konstatovalo, da ni¬ 
jedno dosadanje razdoblje svjetske istorije nije is¬ 
punjeno u tolikoj mjeri nacionalnim pokretima, 
idejama, oprekama kao moderno doba. Vidjelo se, 
da je to jedan specialno moderan pokret, za koji, 
ako se može reći, gdje i kako je nastao, ne može 
se nikako predvidjeti gdje će i kako svršiti. U 
njemu se prepoznao najelementarniji faktor mo¬ 
dernog političkog života. I prije je bilo ljudi, koji 
su ljubili svoj narod i svoju domovinu, koji su za 
svoju državu mogli da dadu svoj život; i prije su 
plemenske opreke rađale neprijateljstva i ratove; 
i prije je krv davala oznaku kulturi. Ali narod i 
država nijesu mogli da se sastanu i da se izjednače. 
Ovo je izjednačenje plod novijeg vremena. Sad ne 
će države i narodi da žive svaki svojim posebnim 
životom; pojedini individuum hoće da u jednakoj 
mjeri bude članom naroda kao i države. Narod je 
duša, država je tijelo; njihovo definitivno spajanje 
stvara nacionalnu državu. Član naroda je državni 
građanin, država izvanjski oblik organizacije, koju 
tvori narodna zajednica. Radi individua u korist 
krvne, plemenske, kulturne zajednice ide istodo¬ 
bno i u korist države. Ova snažna ideja nije naišla 

ni na što, što bi moglo da stane na put njezinu 
daljnjem prodiranju; zahvatila je krajeve, gdje je 
historija dala preduvjete, da njezina klica rodi do¬ 
brim plodom, ali nije stala ni ondje, gdje je našla 
takove preduvjete, koji su bitno različiti od onih 
u drugim državama. Ona nije poštedjela ni Kinu 
ni Tursku. Za nas je sad osobito važna Turska, jer 
se, kako je spomenuto u predašnjem članku. Is¬ 
točno pitanje često izjednačuje s problemom o 
propadanju političke moći Islama. 

Turci ni u doba, kad se nacionalni duh visoko 
popeo, ne osjetiše, da struja europeizma na njih 
djeluje. Više od jezika, pisma i vjere stajahu mu 
na putu običaji i nauke. I u XIX. stoljeću žive 
Turci u idejama srednjega vijeka čak i u onim mo¬ 
mentima, kad njihova država pokazuje, da napre¬ 
duje velikim koracima. Anarhija, despotizam, po¬ 
litička umorstva nijesu nikakva rijetkost. Moder¬ 
niziranje države nastaje samo pod vanjskim prili¬ 
kama ili s oportunih razloga. Ali i modernizovana 
turska država nije izbrisala oznake svog postanka 
iz jedne vjerske općine. Temeljni se državni zakon 
i građanski zakon osnivaju na Koranu i njego- 
govim dopunjcima. Ovaj je zakon u neku ruku ne¬ 
prijateljski raspoložen prema svemu onome, što 
nije muhamedanske; po njemu kršćani ne mogu 
da imadu ista prava kao i Muhamedanci. Ovog se 
zakona bilo lakše držati u doba, kad su Osmanlije 
bili u ofensivi prema Evropi, nego kasnije, kad su 
dospjeli u đefensivu. Okolo polovice XIX. stoljeća 
nastalo je za velik dio podanika osmanlijskog car¬ 
stva neka vrst bespravnog stanja. Došlo je doba, 
kad je na zahtjev evropske diplomacije trebalo za¬ 
baciti naziv »raja«, ali nije se našlo ništa, što bi 
ga moglo zamijeniti. Hoćeš ne ćeš trebalo je dopu¬ 
stiti neku, prilično široku, vjersku toleranciju; tre¬ 
balo je izdati vjerske zakone, koji su se često ko¬ 
sili s temeljnim načelima vjersko-državnog zakona. 
Ali ovaj temeljni zakon nije trpio samo od vjerske 
tolerancije i od opozicije kršćanskih podanika 
nego i od samih turskih političkih stranaka, koje 
su u novije doba uvijek više preotimale maha pa 
su u svojim redovima brojile i mnoge školovane 
teologe, softe. Despotska moć sultanova postojala 
je i dalje, ali nitko nije znao, gdje počinje, a gdje 
svršava, kada dolazi do izražaja, a kada ne. Tur¬ 
ska je postepeno gubila stari karakter svoje dr¬ 
žave, ali je ostala i dalje muhamedanska država, 
oprečna svim evropskim državama, za kojima je 
umijela da se povađa samo nekim izvanjskim oso¬ 
binama. Godine 1876. pokušalo se, da se uvede 
čak i parlamentarizam, ali se ovaj pokušaj odmah 
i izjalovio. Nijednom teokratskom državom nije 
lako parlamentarno vladati. 


Pokušaj ovog parlamentarizma u Turskoj pada 
u doba, kad je nacionalna ideja svugdje i svakamo 
odjeknula u punom jeku. Pred svim je velikim na¬ 
rodima, koji slove kao subjekti svjetske politike, 
problem nacionalnog ujedinjenja stajao otvoren. 
Ovo svoje ujedinjenje brzo su ostvarila dva velika 
evropska naroda, talijanski i njemački. Samo tri 
evropske države stajahu na bazi, koja ne bijaše 
nacionalna: Austrija, Švicarska i Belgija. Rusija, 
Madžarska i Turska počivahu na nedemokratskoj 
bazi i davahu jednoj narodnosti prednost nad dru¬ 
gima. U političkom smislu Austrija i Turska sta¬ 
jahu jedna drugoj najbliže. I jedna i druga imađahu 
li svojim granicama više raznih naroda, ispremije¬ 
šanih među sobom; jedne težahu za vrhovnim go¬ 
spodstvom, a druge im ga osporavahu. Ni tamo ni 
amo nije bilo dosta energije i sposobnosti, da dođe 
do poretka i do mirnog života. Upute, koje dola- 
žahu sa strane, nijesu se nikada pravo shvatile. 
Nacionalni problem i Istočno pitanje bijahu jaki 
momenti i za Austriju i za Tursku. Nacionalne su 
države pune životne snage, anacionalnima fali ži¬ 
votna sposobnost. Ali Europa nije još odavala to¬ 
liko snage da pravo shvati i procijeni nacionalne 
težnje balkanskih naroda. Tek za balkanskih ra¬ 
tova sinulo je Evropi, da se u balkanskim nacio¬ 
nalnim težnjama odrazuje jedan veliki dio božje 
volje, da Turska propada ne toliko radi vojničkih 
poraza, koliko radi svojim anormalnih načela. Na¬ 
cionalna je ideja kidala turske religiozne okove. 
Djelovanje nacionalne ideje na razvoj prilika na 
Istoku bijaše za balkanskih ratova tako jako, da 
je ono političku os čitave Evrope pomaklo'od za¬ 
pada prema jugoistoku. Zapadni su krajevi tada 
izgubili dobar dio svog političkog značenja, a jugo¬ 
istočni dobili kudikamo veći. Oko ovog pomicanja 
evropske političke, osi kreću se tri momenta. Prvi 
leži u tome, što je Italija svojim zaposjednućem 
Tripolisa došla mnogo bliže k novom centrumu 
evropske politike. Drugi momenat ispunjava po¬ 
krete mladih balkanskih država, da Istočno pita¬ 
nje uzdrmaju tako jako kao što se nikada nije usu¬ 
dila, da učini čitava Evropa skupa. Treći mome¬ 
nat, stvaranje jedinstvene jugoslavenske države, 
morao je za neko vrijeme da izostane. Ali njegova 
se realizacija već predviđala pa se stalo raditi na 
tome, kako bi se evropska politička os vratila na 
svoje pređašnje mjesto. Srednja Evropa imala je 
da započne novu historičnu epohu, a primjer za to 
se lako našao u Svetom rimskom carstvu njemačke 
narodnosti. O njemu se sanjalo i za svjetskog rata. 
Ovo se nije realizovalo, ali se realizovao onaj treći, 
kudikamo prirodniji momenat, jugoslavenska dr¬ 
žava. 

MRTVA NOĆ. 

Tamne su noći, tamni su puti, 
miruje rijeka, miruju grane, 
ubogo pašče i ono ćuti — 
niti da lane ... 

Poljane mirne ptica prelijeće; 
slabašna duša pala u slutnju — 
strahom se pita: Nitko, zar ne će 
razbiti šutnju? ... 

Miruje zemlja — gore ii zraku, 
malena zvijezda zadrhta tužno — 
slabašnoj ptici puklo u mraku 
srce nedužno . .. 

-Karlovac, 1923. 2. S. Sure. 

MARTIN ROTA-KOLUNIĆ. 

I u. prošlim vije.kovima inaala je hrvatska likovna umjet¬ 
nost svoje odlične predstavnike od kojih su si neki od njih 
pribavili, po svojim umjetničkim sposobnostima, dolično 
mjesto u okviru tadanje svjetske umjetnosti. Bilo je među 
Ovima i graditelja, i kipara i slikara, a među slikarima i 
vrsnih grafičara i ilustratora, koji su svojim tvorevinama i 
izvan granica svoje domovine stekli ime pravog i potpunog 
umjetnika. Tako se u 16. vijeku na hrvatskim obalama Ja¬ 
dranskoga mora — nekajko u isto vrijeme javljaju trojica 
njih, koji su svojim radom sudjelovali u razvoju tadanje 
slikarske umjetnosti i to Juraj Glović (Giujio Clovio), kao 
sitnoslikar, Andrija MeduHć. (Schiavone) kao slikar i grafi¬ 
čar i Martin Kolunić (Rota) kao grafičar. 

Donoseći (u 23. broju) biografiju Kolonićevu (iz pera M, 
D. Gjurića) popunjeno je u današnjem broju reprodukcijama 
nekih njegovih radova. 

Hrvat Martin Kolunić, poznat kao grafičar pod imenom 
Rota, zadnji je najznamenitiji predstavnik grafičke škole, 
koju je osnovao u Rimu Marcantonio Rajmondi, Drvorez' 
naime i bakrorez doživljuju početkom XVI. v. u talijanskoj 
umjetnosti veliku promjenu; bakrorez stao gubiti prvotno 
svoje znamenovanje i postaje u neku ruku umjetnošću, ko¬ 
joj nije zadaća stvarati samo originalna djela, već i popu- 
larizovati stvorene već umjetničke radove. Taj reproduk¬ 
tivni rad cijenio se kao i originalni umjetnički rad, a kul¬ 
tivirali su ga vanredni umjetnici i risači. 

Medu tima umjetnicima, propagatorima klasične i su¬ 
vremene tadanje umjetnosti, nalazi se i Kolunić-Rota, sva¬ 
kako naš najjači grafičar u prošlosti hrvatske umjetnosti. 
Rodom iz Šibenika u Dalmaciji (oko 1530. rod.), bit će da 
je učio slikarstvo u Veneciji sudeći po najstarijem datumu 
njegovih bakroreza; ondje je čini se i najveći dio svoga 
života proboravio. Po njegovim uščuvanim djelima poznamo 
ga danas samo kao vanrednog bakroresca, koji je bio oso¬ 
bito snažan u izrađivanju portreta, od kojih nam se saču¬ 
valo dosta njih. 


Pored portreta rezao je Kolunić u bakar slike po tali¬ 
janskim majstorima Ticijanu, Michel-Angelu, hrvatskome 
umjetniku Gloviću i njemačkome tvorcu visoke grafike Dii- 
reru. Datirani njegovi bakrorezi, što ih poznamo, padaju u 
razdoblje god. 1558. i 1586. Na ipreporuku svoga zemljaka 
Vrančića biskupa pećuhskoga, kasnijega nadbiskupa ostro- 
gonskoga i primosa Ugarske, posta dvorskim carskim grafi¬ 
čarom u Beču. Njegovi bakrorezi ističu se vanrednom i 
začudnom čistoćom i jednomjernošću u vođenju linija i efek¬ 
tnim izrađivanjem tonova. 

Iz velikog broja njegovih bakroreznih tvorevina, u ko¬ 
jima iznosio portrete uglednih i znamenitih svojih savreme- 
nika, ističe se osobitom finesom i izrađeni originalni por¬ 
tret (u reproduk.) Antuna Vrančića. Portret ovoj izradio je 
Rota u raznim varijantama. Tog svoga zemljaka portretirao 
je on — Vrančić bio je također rodom iz Šibenika — ne 
samo što je bio dužan zahvalnosti, što ga je u Beču mate¬ 
rijalno osigurao, već i zato što ga je karakteristična i za 
slikara zamamljiva glava Vrančićeva privlačila; po savrc- 
menom opisu bio je Vrančić tanka i visoka stasa, izrazitih 
i dubokih očiju, lica bjeloputna, podugačkog i zavrnutog 
nosa i do pasa duge brade. 

Uz proslavljene hrvatske državnike XVI. v. — Utješe- 
nića, Statilejića, Andreaševića, Brodarića, Gregorijanca, 
Draškovića, Jozefića, Jurišića, Kuripešića — pripada Vran¬ 
čiću svakako prvo mjesto. Sasvijem je shvatljivo, da je Rota 
pri izrađivanju svoga tako uglednog i glasovitog zemljaka 
osobitu pažnju posvetio. 

Pored ovih portreta izradio je Kolunić portrete nekih 
papa, nekih Habsburgovaca vladara i članova ove dinastije, 
zatim portrete nekih biskupa, učenjaka i državnih funkci- 
jonara. 

Njegov drugotni rad — popularizovanje umjetničkih djela 
drugih umjetnika — obuhvaća sujete, koiji su strogo biblij¬ 
skoga i pobožnoga sadržaja, mitologijsko-alegoričkoga, 
ratno-satiričkoga sadržaja. Uz ove radnje imamo još od njega 
i bakrorezne prikaze nekih gradova (Carigrada, Rima, Na¬ 
pulja, Venecije itd,). 

Njegovo mnogo spominjano majstorsko djelo jest maleni 
osobito fino izvedeni bakrorez po Michel-Angelovu »Po¬ 
sljednjem sudu«. Taj bakrorez pobudio veliku pažnju među 
kritičarima umjetnosti, pa se prodavao za skupi novac na 
javnim dražbama grafičkih produkata. 

U našim reprodukcijama donosimo od njegovih radova 
ove vrsti »Sveto trojstvo« po Diireru, »Magdalenu pokor¬ 
nicu« po .Ticijanu i »Uskrsnuće Kristovo« za koje misle 
stručnjaci, da bi mogla biti njegova vlastita kompozicija. 

Portret Vrančićev reprodukovan je po originalu iz dr¬ 
žavnoga arhiva u Zagrebu, a ostale tri po fotografijama ba¬ 
kroreza njegovih, koji se čuvaju u bogatoj grafičkoj zbirci 
»Albertina« u Beču, a u kojoj je Kolunić-Rota vrlo dobro 
zastupan. 

Kolunić se potpisuje na svojim slikama obično »Mar¬ 
tin Rota Sebenzan fecit. Budući da se Kolunići stali u XVI. 

V. nazivati Kolonići, promiijeniše ga pod mletačkim režimom 
u Rota (Kolo), pa stoga višcput signira svoje radove Rota 
samo sa MOF (Martin fecit). U stranim stručnim francuskim 
i njemačkim prikazima bakropisne i bakrorezne umjetnosti, 
prikazan je i Hrvat Martin Kolunić-Rota. 

A. JirouŠek« 

DJEČJE POZORIŠTE U ZAGREBU. 

U ovom amoralnom poratnom vremenu, kad su sve 
strasti uskipjele i najlošiji ljudski nagoni izbili na površinu, 
kad su se etički i moralni principi deformisali u sebične, 
pohotne i spekulativne svrhe, od životne je potrebe da se 
našem društvu i našemu narodu osigura nova zdrava gene¬ 
racija, rezervoar svježih snaga, koje će je preporoditi i 
preobraziti. Treba bar u budućem pokoljenju sačuvati našu 
naciju od savremeniih defekata, koji toliko tište njezinu n 
elementu i u prošlosti čistu i nepokvarenu ličnost. Zato je 
svaki pokret, koji ide za tim, da se tome pokoljenju dadne 
dobra duševna hrana, solidna odgojna osnovica, na kojoj 
će se njegov daljnji razvoj moći slobodno i pravilno izgrađi¬ 
vati, ne samo simpatičan, nego ga treba pozdraviti kao ži¬ 
votni problem. 

Nedavno je pod pokroviteljstvom ministarstva prosvjete 
priređena u umjetničkom paviljonu izložba dječijih radova 
i to je valjda najveće djelo, što ga je ovo ministarstvo u ovih 
pet godina slobode učinilo. Ali na tome ne bi smjelo ostati, 
taj rad bi trebalo sistematski organizirati i proširiti i na 
druga područja dječije kulture. 

Kod nas se već nazad četiri godine počinje njegovati 
zasebna vrsta pozorišne umjetnosti pozorište s lutkama. 
Začetnik joj je Ljuba Babić i Božidar Širola, dva naša od¬ 
lična umjetnika. Iz toga početka su se razvila dva ovaka 
pozorišta i to: »Teatar Marioneta« i »Umjetnički klub ma¬ 
rionetsko kazalište«. — Njima smo u glavnom i namislili 
posvetiti ove retke. Treba podcrtati i istaknuti potrebu 
ovakih institucija i naglasiti, od kolike su one ne samo kul¬ 
turne, nego i socijalne važnosti, da se ne samo naša publika 
zainteresuje i oduševi za njih, nego poglavito naš upravni 
prosvjetni sistem, koji bi trebao subvencijama i vlastitim 
intencijama potpomoći njihov rad i proširiti ga po svim gra¬ 
dovima naše zemlje, gdje ima dovoljan broj školske djece. 
Ovake su ustanove najpodesnije za odgoj naše mladeži i 
ne bi smjelo biti ni jednoga većeg grada, koji ne bi imao po 
jedno takovo pozorište, pogotovo, kad sama režija u spret¬ 
nim i agilnim rukama ne bi bila od zamašitih svota. Jedno 
ovako pozorište, gdje bi se gajila umjetnost na moralno- 
etičkim principima, može u vrlo kratkom vremenu da u- 
nese u dječije duše osnovni životni nauk i da podigne nji¬ 
hov ukus do valjane visine, koji bi im ostao i u kasnijim 
godinama jedinim pravim kriterijem. Tim bi se i u poznijem 
životu očuvale od razornog djelovanja raznih šantanskih i 
kabaretskih, nekulturnih i nesocijalnih pošasti, koje su tako 
kobno opteretile našu generaciju. 

»Teater Marioneta« djeluje u Jeronimskoj dvorani i ove 
je sezone priredio lijep broj predstava. On je vlasništvo dvo¬ 
jice zauzetnih i agilnih ljudi gosp. Frobe-a i gosp. Dideka. 
Davali su »Crvenkapicu« od V. Nazora, »Nevidljivog Jurića« 
od gosp. V. Car Emina, »Ivicu i Maricu« od Humperdinek-a, 
»Snježanu« od Petra Krstića i »Pepeljugu« po kazalištnom 
tekstu. Dakle u kratko vrijeme dosta lijep uspjeh. »Teatar 
Marioneta« je bio prije vlasništvom gosp. Ljube Babića, 
Božidara Širole, Veliimira Deželića ml. i gđe Marijane Kralj 
i tek je u polovici sezone prešao u ruke spomenute gospode. 

»Umjetnički klub Marionetsko kazalište« osnovan je ne¬ 


davno zaslugom gosp. Mladena Širole, a vlasnik mu je sam 
klub, kome je predsjednikom poznati naš pisac odgojne li¬ 
terature gosp. Stjepan Širola, školski nadzornik. Taj klub je 
sabrao oko sebe mnogo lijepih iUiena sa sviju umjetničkih 
područja. Kod recitacije su zaposleni i neki članovi hrv. 
nar. kazališta u Zagrebu, kod izrađivanja lutaka članovi 
umjetničke škole, kod inscenacije nekoliko slikarskih pr¬ 
vaka kao gosp. profesori Ljuba Babić, profesor Peroš, Bu- 
žan i drugi. Muzički dio imaju gosp. Dr, Božidar Širola i 
gosp. B. Kmic, a izrađivanje samoga teksta preuzeli su po¬ 
znatiji hrvatski pisci i pedagozi, među njima sam predsjed¬ 
nik kluba gosp. S. Širola, gosp. Majer, školski nadzornici, 
gosp. Viktor Car Emin i drugi. Odatle klubu valjda i naslov 
»umjetnički«. 

No iz te simpatične agilnosti iz koncentracije svega naj¬ 
vrednijega u toj stvari, iz sistematski podijeljenog rada na¬ 
slućujemo dobar temelj, njegovu humanu i idealnu svrhu i 
ono, što je najvažnije, realizovanje te svrhe u što širim di¬ 
menzijama. Klub se je ove godine posvetio poglavito našoj 
školskoj mladeži, a na sezonu imao bi da istupi s nekoliko 
čisto literarnih stvari, od kojih će Ur-Fausta režirati i insce¬ 
nirati gosp. Ljuba Babić. 

Klub je napravio nekoliko gostovanja po našoj provin¬ 
ciji i to u Sisku, Križevcima i Karlovcu, gdje su tu vrstu 
umjetnosti svi primili s vanrednim oduševljenjem .Ujedno 
se sprema u nekoja veća mjesta, kao Beograd, Sarajevo, 
Novi Sad, Osijek, Varaždin i t. d. Ovakav rad iziskuje ve¬ 
like žrtve, kako materijalne tako i fizičke i u tome i leži 
vrijednost toga kluba, da ne preza ni pred čim. Ovakim se 
radom populariše ta bizarna dječija umjetnost i pobuđuje 
se pozvane krugove na osnivanje sličnih institucija, u ko¬ 
jima će naša djeca naći pravo vrelo za valjan i temeljit 
odgoj. Trebala bi i vlada, da se malko više zainteresuje za 
taj hvalevrijedan rad i da ga potpomogne, jer skrajnje je 
vrijeme, da se pomogne dušama naše djece i da ih otmemo 
od procesa rastvaranja, kakav se javio ovo posljednje vri¬ 
jeme u našoj školskoj mladeži, kao i onoj iz »otmenih« fa¬ 
milija. Manje anketa i onih novinskih i onih naših kul¬ 
turnih prvaka, a više faktičnoga rada, pa će biti sve dobro. 
Treba omogućiti i potpomoći kulturno-socijalno djelovanje 
tih nadasve potrebnih institucija, jer djeca su temelj bu¬ 
dućeg društva! A. M. 

JEDAN NERJEŠIVI PROBLEM. 

(Povodom knjige: Borba za vrijednost svoga »Ja«. Pokus 
filozofije slovenskog individualizma. Napisao Dr. Ivo Pilar. 

Zagreb 1922. Str. 412.) 

Naše doba stoji pod znakom »reparatura«. Nije ni čudo, 
sve nam se pobrkalo u ovim »velikim vremenima« pa 
treba popravljati. Popravljaju se materijalne ali i duševne 
vrednote, — popravljaju se financije i industrija, trgovina i 
prosvjeta, škole pa čak i nauke i umjetnosti'. Posve je pri¬ 
rodno, da smo kod toga morali doći 4' do sebe samih i sta¬ 
viti na dnevni red svoju vlastitu reparaturu. Pokušaji, pred¬ 
loži i rasprave o tom izbili su posljednjih godina dosta 
obilno i u našoj dnevnoj i periodičkoj štampi, a kao opširniji 
pokušaj te vrste bilježimo ovdje citirano djelo. Zabavićemo 
se njim radi problema, koji je u njlem stavljen. 

Već sam natpis djela mora da pobudi pažnju. Što može 
da bude zanimivljije nego li je naš miili »Ja«, to središte uni¬ 
verzuma svake pojedine ličnosti? I to jače središte što je 
ličnost manja i neznatnija. Kad bi ovake ličnosti posizale 
za knjigom, onda bi ova knjiga imala mnogo čiitača, no jer 
čitanje s misaonom tendencijom ne spada u zanimanje 

toga širokog kruga, ostaje za njih ncopažena i kraj zanimi- 
Yog po njih naziva. A najposlijc, da je uzmu čitati, ostali bi 
razočarani u svojem očekivanju, jer ne bi našli ono, što bi 
htjeli naći. 

No ni uži krug, koji svoje »ja« ne posmatra onako cen- 
trički, kao ona gomila, ne bi se po naslovu ovog djela mogao 
snaći, kuda će ga povesti. Jer »vrijednost moga Ja« može da 
ima različito: relativno a i apsolutno, subjektivno i objek¬ 
tivno — i ako hoćete — materijalno i ide jalno značenje. 

Pribaviti »svojem ja« vrijednost može da znači za nekoga 
samo to, da tome »ja« izvojšti dobar materijalni i socijalni 
položaj* Tom borbom zanima se pak i onako najveći dio 
ljudstva, jer ona slijedi sama po sebi iz prirodnog zakona 
opstanka i egoističkih instinkata, koji su se iz tog zakona 
razvili u čovjeka na svim linijama njegove životne borbe. 
Za ovu vrst borbe oko »vrijednosti svog ja« nije potrebno 
pisati knjge, jer ona je u ljudstvu toliko jaka, da su se već 
pd najstarijeg vremena počele pisati knjige protiv jakosti 
borbe za taj »ja«. »Vrijednost« njegova po ovom prirodnom 
shvaćanju — ili bolje — osjećanju jest isto, što i dobrobit 
njegova, a borba za tu vrijednost jest nešto elementarno u 
razvitku našeg »ja«. 

Takovo shvaćanje »vrijednosti svoga ja« moglo bi se 
označiti kao apsolutno, subjektivno ili materi¬ 
jalno. Pristaše ovotg shvaćanja ne će također naći računa 
u ovoj knjizi, jer je — kao što ćemo vidjeti — težište nje¬ 
zino u obrazovanju »karaktera«, a ta riječ ne će baš prijati 
ovoj vrsti pobornika za svoje »ja«. No mogli bi tu, pod fir¬ 
mom »individualizma«, koji se u toj knjizi stavlja kao jedna 
od osnovnih teza, dosta toga ugrabiti i za svoje stajalište. 

Ima tu ipak jedna oznaka, po kojoj se cijelo shvaćanje 
»vrijednosti svoga ja« stavlja na takovu osnovku, kojom ta 
vrijednost dobiva posve drugo značenje od ovog prije ozna¬ 
čenog, a to je sadržano u stanovištu, s kojeg se prosuđuje 
ta vrijednost svoga »ja«. To ife stanovište naime pomaknuto 
iz egoističkog centruma na njegovu periferiju, t. j. na 
svijet, koji ga okružuje. Tu se vrijednost moga »ja« ne ocije- 
njuje samo mjerilom moje dobrobiti nego i dobrobiti zajed¬ 
nice, u kojoj živim t. j. ne po onom, što vrijedim sam sebi, 
nego drugima. To stanovište dakle nije samo individu¬ 
alno nego i socijalno, nije biološko, nego eti¬ 
čko. Ljudska je zajednica stvorila propise 1 zakone, kojima 
njezin pojedinac ima svoje »ja« podvrći, akd hoće, da mu 
se prizna vrijednost. 

Ta vrijednost dakle dobiva sa svog stanovišta ucjenjivanja 
posve drugo značenje, nego li je ono prije istaknuto, pa 
bismo je mogli označiti kao objektivnu i ideali¬ 
stičku. 

Na kojem od tih stajališta stoji Pilarova knjiga? Na 
obojim, a isključivo ni na ijednom. Da iz ove neodređenosti 
ne može u predmetu, o kojein se tu raspravlja, ništa pozi¬ 
tivno izaći, to slijedi iz same bitnosti tih stajališta. Tu se ne 
može primijeniti ona običajna: Između dviju oprečnih tvra- 
nja istina u sredinu, jer tu nema te zlatne sredine. 

Iz ovih netom izloženih mjerila »vrijednosti vlastitog ja«, 
egocentričkog i altruističko-socijalnog, izašla su tijekom 
razvoja etičke kulture dva osnovna motiva ljudskog vladanja 
u društvu, —koja su u vječnoj protimbi i borbi, i iz kojih 
proizlazi sve nezadovoljstvo sa našim današnjim kulturno- 
etičkim stanjem. Interes »vlastitog ja« —stoji u iskonskoj pri¬ 
rodnoj oporbi s interesom svake zajednice, gdje se jedan od 
njih ima da pokori drugome. A pošto u tom sukobu interes 
zajednice po jakosti svoga zaleđa vazda pobjeđuje, to mu se 
»ja« pokorava najprije silom, a tek onda dolazi »milom« t. j. 
slušanjem etičkih zakona. 


To su oni razvojni putovi, kojima smo došli do problema 
»slobode volje« i »dobrote ili zloće««, do »gospodarskog mo¬ 
rala« i »kršćanske poniznosti«, »anakoreta« trećeg stoljeća 
i čovjeka »renesanse«. 

Sve te probleme i pojave rješava sam razvojni proces 
ljudskog kultiviranja, rješava ih ne obzirući se na naša »mje¬ 
rila« i »načela«, dakle u istinu polazeći nekom »sredinom« 
t .j. utjecajem komponenata sila, među kojima se nalaze i 
one, po kojima bi mi rado rješavati te probleme, — ali i bez 
obzira na njih ondje, gdje se javljaju druge, — nepoznate ili 
neuvažene — ali neodoljivo moćne. I stoga, dok u samom 
procesu stvaranja kulturno-etičkih ličnosti vrijedi zakon 
»sredine«, kad se radi o pozitivnom efektu svih tih naših 
»mjerila« i »načela« u tom stvaranju, — to u namjernom 
našem —stvaranju takovih ličnosti nema »sredine« — nego 
se mora zauzeti ili stajalište: »M ožemo sami, kad ho¬ 
ćemo« ili: »Ne možemo sami, nego tek onda. 
kad su tu uvjeti, da možemo«. 

Pisac ove knjige stavio se na oba stanovišta — a tim je 
već u zametku njezinu promašen njezin uspjeh, jer tka 
bude tražio u njoj rješenje pitanja o vrijednosti svog »ja«, 
taj će biti ili zaveden krivim putem ili će ostati u dvoumici 
»što je istina«? 

Da se ustanovi kritički, što pisac te knjige hoće, a što 
se u istinu može, dovoljno je za načelno ustanovljenje 
izvaditi ono, što se u »predgovoru —kao uvodu« naviješta 
kao osnovka čitavom djelu. 

Prvi pasus toga uvoda obnavlja bolni usklik Gjalskoga 
na svršetku njegova romana: »U noći«: »Daj nam Bože 
značajeval« I tu pisac sa sažaljenjem konstatira, da to 
pitanje značajeva, stavljeno prije trideset godna nije nakon 
svog stavljantjla pokročilo naprijed. To je doista tragično, — 
no nije tragično samo za hrvatski narod, kako to pisac pri¬ 
kazuje, nego i za sve narode i za sve čovječanstvo i to ne 
samo od trideset godina natrag, nego i od stotine i tisuće 
od prve pojave kulturnog čovjeka. A uslijed toga tragično je 
i za pisca ove knjige i njezine namjere, što si je uzeo jednu 
tendenciju ravnu Sizifovu poslu i na čijoj bezuspješnosti 
pati danas čitav ljudski rod. 

Zar pisac nije osjetio, da je Gjalskijev vapaj samo odjek 
one stare muke, koju čovječanstvo muči, otkako je došlo 
do svijesti neskladnosti između onoga, što bi htjelo, i onoga 
što može? Između onoga, što smatra dobrim i što u istinu 
čini? 

Sa Gjalskijem vapi za »karakterima« kao nekim pro¬ 
duktima, kojih ne imamo prosto za to, jer ih nijesmo 
umjeli ili — što je još gore — htjeli stvarati. 

Po takom shvaćanju izlazi kao da su karakteri neka vrst 
moralnih ličnosti, koje mi možemo stvarati nekom trenažom 
ili dresurom kao što postaju valjani nogometaši, fokei, bo¬ 
ksači, atlete i slični »sportsmeni«. Ili, ako ne tako, a ono 
takovo shvaćanje svakako uključuje u sebi mišljenje, da se 
karakteri daju kalupiti po nekom receptu, kojeg treba znati 
valjano upotrijebiti, pa uspjeh ne će izostati. A to je sve 
jedna velika obmana, kakovih u našim tekućim, dnevnim 
nazorima o životu i svijetu imamo u izobilju. Toj je 
obmani glavni krivac u neodređenom, dvo¬ 
ličnom shvaćamjlu pojma karaktera. 

Taj se pojam uzima jedamput kao nešto, što čovjek 
treba da steče, što ima biti uspjehom i konačnom 
metom njegova etičkog uzgajanja, — a drugiput kao nešto 
urođeno, kao svojstvo, s kojim se čovjek rodi, i na čemu 
se ne da mijenjati. Dakle dva posve oprečna mišljenja o 
jednoj te istoj pojavi. Ne treba dugog razmišljanja, da se 
nađe uzrok toj naoko začudnoj pojavi. U prvom slučaju 

(karakter kao stečena vrlina), ocem je toj misli 
želja, da bude tako, a iskustvo daje vrlo slabu po¬ 
tvrdu ispravnosti te misli. U drugom slučaju (karakter kao 
nešto urođeno) podaje iskustvo podlogu toj 
misli. No jer oni prvi ne će da priznaju toga iskustva, a 
ovi drugi uzgojne snage, to je u općem shvaćanju pojma 
karaktera i uvjeta njegova postanka nastala neka nesre- 
đenost, gotovo zbrka. 

U vulgarnom shvaćanju redovno se pojam karaktera uzi¬ 
ma samo u njegovu pozitivnom (dobrom) etičkom značenju, 
kao neka uzgojem stečena 1 i čnavrlin a. No jer se 
glavno svojstvo karaktera: dosljedna ustrajnost u 
nas t upijenom etičkom pravcu, očituje po nepri- 
jekornom iskustvu i u negativnom (zlom) pravcu, tu se po 
vulgarnom shvaćanju takova etički negativna pojava karak¬ 
tera prosto izlučuje iz tog pojma i ne pridaje mu se naziv 
karaktera. Za one, kojima je karakter nešta urođeno, osta¬ 
je on to u svojoj etički pozitivnoj i negativnoj pajavi jed¬ 
nako, Takova dva shvaćanja mogu da u međusobnom sukobu 
lako riješe pitanje o tom, je li neka ličnost karakter ili 
nije — odluka naime leži u stanovištu, s kojeg polaze u pi¬ 
tanju karaktera, pa će sa svoga stanovišta svaki imati pravo. 
To su dva stanovišta s temelja različita, pa je već unapred 
isključeno, da se mogu naći na nekom srednjem. Prvi naime 
prosuđuju to pitanje sa samog etičkog stanovišta, 
a drugi se ne obaziru na nj, nego ga prosuđuju s psihološ-. 
ko-biološkog. Kad se to dvoje razluči, onda je bez- 
poslena prepirka, ima li dobrih i zlih ili samo dobrih karak¬ 
tera, jer za etičnog su samo »dobri« neprijeporni, a za psi¬ 
hologa i »dobri« i »zli«. Stoga u raspravi o gotovim »dobrim« i 
»zlim« karakterima nije nužna zbrka; treba se samo staviti 
na jedno ili drugo od tih stanovišta, pa prema njemu od¬ 
sjeći etičku kvalifikaciju karaktera. No drugo je, kad se 
radi o porijeklu, razvitku i uzgoju, — ukratko: 
postanku karaktera. Tu se ovaj problem može da 
ispituje i rješava samo s psihološkog stanovišta, jer se 
ovdje radi o postajanju, genezi karaktera, dakle o izvjesnom 
psihičko-razvojnom procesu, dok se sa etičkog 
stanovišta karakter uzima kao etička dogma. 

(Nastavit će se), 

KONCERTNA KRONIKA. 

U Osijeku su na Duhove slavila dva pjevačka društva u 
zajedničkoj slavi posvetu svojih zastava. Tom prilikom odr¬ 
žao se mali slet, pjevačko natjecanje, u kojemu je nastupilo 
četrnaest pjevačkih društava. Nagrade su odnijela ova dru¬ 
štva: »Reljković« iz Vinkovaca, »Kuhač« iz Osijeka i »Slo¬ 
boda« iz Zagreba. 

Na koncertu »Glazbene Matice« u Ljubljani (7. V. o. g.) 
izvedeno je prvi put novo djelo uvaženog i priznatog slove- 
načkog majstora Antona Lajovica »Psalam 41. i u 42. 
za veliki orkestar, tenor-solo in mešani zbor«. Djelo po za¬ 
misli velikih protega, po obilju lijepih muzičkih misli i izrad¬ 
bi tehničkoj dotjerano u tančine, a po rasporedbi masa orke¬ 
stralnih i zbornih prema solističkoj dionici čitava dramatska 
slika. Čast kompozitoru, kao i svima, koji su sudjelovali. Na¬ 
predak u našoj muzičkoj tvornoj umjetnosti neosporan. Pro¬ 
finjeno osjećanje lirsko dragoga majstora popijevke sretno 
se stapalo s dramskim izražajem, koji je dosada u njegovoj 
tvorbi bio nepoznat i prikriven. »Glazbena Matica« svojim 
velikim zborom silnoga zvuka ovaj je put suviše naglašivala 
zvučnost, želio bih bio čuti tanju karakteristiku. Dr. B. Š. 


BILJEŠKE. 

Repertoar Hrv. kazališta u Zagrebu. Svibanj 29. 
Borodin: Knez Igor (10. put. Gostovanje Zalewskoga i A. 
Veselovskoga). 30. Charpentier: Louise (17. put. Go¬ 
stovanje V, Engel). — 31. popodne: Dječja predstava: U 
kraljevstvu patuljaka (3. put), — Uvečer; Gounod: 
Faust (218 put. Gostovanje Z, Zalewskoga i P. Raičeva). 

— Lipanj 1. Labiche; Firentinski šešir (10. put). — 
2. Delibes: Lakmć (38. put. Gostovanje M. Vuškovića i A. 
Veselovskoga). — 3. popodne Čajkovski: Scene iz bale¬ 
ta Ščelkunčik i baletni divertissement (2 put. Gosto¬ 
vanje M. Froman). — Uvečer: Mozart: Čarobna frula 
(23. put). — 4. Verdi: Traviata (129. put. Gostovanje V. 
Strade). — 5. Borodin; Knez Igor (11. put. Gostovanje M. 
Vuškovića i A, Veselovskoga). — 6. Ibsen: Peer Gynt 
(5. put), — 7. Musorgski; Boris Godunov (30. put. 
Gostovanje Z. Zalewskoga i V. Strade). — 8. Charpentier: 
Louise (18. put. Gostovanje V. Engel i S. Rodane). — 9. 
Kosor; Požar strasti (Nanovo uvježbano. Redatelj dr. 
B. Gavella, inscenirao prof. Ljubo Babić).—Dopodne* 
Matineja u korist članova opernoga z b dl- a, 

— Uvečer; Puccini; T o s c a (94. put. Gostovanje J. Ivony, 
Z. Zalewskoga i S.'Beline Skupjevskoga). 

Ispravak. Gosp. dr. Iso Kršnjavi šalje nam ovaj ispravak: 

Dragi gospodine doktore! 

U pjesmi moje gospođe (Ive Rod), što je odštampana u 
br. 22. Vijenca«, na str. 429. tri su tiskarske pogrješke, što 
kvare sav smisao lijepe, duboko osjećane pjesmice. Kvare 
smisao a tim razbijaju cio dojam pjesme. 

Tu ne hasni u slijedećem broju kazati: u toj i toj pjesmi 
na strani toj i toj u petom redu ima stajati »što« mjesto 
»isto« u devetom redu »kud« umjesto »kad«. Tko će si 
dati truda, da to ispravi, a tko će onda pjesmu nanovo 
čitati? 

Kad tko na flauti zasvira lijepu pjesmu pa na dva mjesta 
krivo pisne dva glasa, pokvarit će dojam. Što mu hasne, 
kad naknadno kaže: »Pardon, na dva mjesta sam krivu notu 
svirao« — pjesma ostaje pokvarena. 

Molim zato, da izvolite urediti, neka se u idućem broju 
»Vijenca« pjesmica moje gospođe »Duša priča« u Listkii 
ponovno odštampa, ali bez pogrješke ovako: 

Oh, kud sam letjela — 
na kakve bregove. 

Kroz koje vjetrove, 

u koje svi’etove- 

A što sam vidjela 
i što sam ćutjela 
i što sam trpjela — 

To samo zna Bog. 

Oh, kud sam bludila — 
po bezdnu Svemira, 
gdje žiće izvire, 
gdje žiće ponire — — — 

A što sam shvatila, 
što li naslutila 
i što sam patila — 
to samo zna Bog. 

Srdačno Vas pozdravlja Vaš 

Zagreb, 5. VI. 1923. Kršnjavi. 


Izdavači i vlasnici: Dragutin Nemet i drugovL 


Tisak »Tipografije« d. d, Zagreb. 









„OOEUB** 

TfORMCA aGARnNOG PAPIRil I TUJAKA D. D.. 

ZAORCIi, raAKSIimmSKA CESTA BROJ IO. 

preporuča svoje najbolje vrste cigaretnog papira i to: 

„GOLUB”, „RIZ ABADIE”, „SAMUM” I „CLUB” (EXTRABIS) 



KRZNO 


prodale iM||ciaiiQe 

mm n\m 

ZAGRED. lUCA S 4 


INDUSTRIJA ZEUEZNE ROBE D. D. 

ŽMAJ 

ZAGREB 

P«fflo|ik» nlica 3 
Telcloa 7-43 

ProizTodi: STRkoTrmo željezno poknćtro, peći, 
štednjake i dlJeloTe istib, tačke, želj. prozore, 
etube, ograde kao I raznn dmgn željeznu robu« 
Cijene Trio umjerene, a izvedba solidna i brza. 


Zahittemaite €3enik 

kosmetičkih preparata za njegu i 
poljepšavanje lica, finih sapuna, 
pudera, parfuma i kremova iz: 

JiobiliOF^ 

JTaSveO. JftUa S% 



HIICM» nCSCH, ZAOREB 

IRICA BROJ 40 

preporuča svoje bogato skladište svakovrsnog 

mnihcpe I dfečfeil rabila 

nz umjerene cijene i solidnu podvorbu. 





















Stađsba šieđiont€a 

Cp&ne sfoA. i tat. i^fov« ^ada Xad*^ba 
ifetrtnišškti ulica 3 Za^we3 Vftđto uf. 

moŠ€t X 200 . 000 . 000 '— 

Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre¬ 
ditiva na sva tu i inozemna mjesta. Kupuje i prodaje valute 
i devize. Obavlja sve burzovne naloge savjesno i kulantno. 


Xa utaišk^ iamii dwad Zać*e3. 



















